Apple савдолари 15 йилда илк марта тушиб кетди - XABARDOR.UZ\nApple савдолари 15 йилда илк марта тушиб кетди\n2016 молия йили IV чораги натижаларига кўра, Apple корпорациясининг пул тушуми йиллик ҳисобда 9 фоизга тушиб, 46,9 млрд долларни ташкил этган. Компаниянинг ҳисоботида шу ҳақда маълум қилинган. Бундан ташқари, Apple соф даромади 19 фоизга камайиб, 9 млрд доллардан иборат бўлган. Яъни, ҳар бир акция 1,67 доллар фойда келтирган.\nКомпания IV чоракда жами 28,1 млрд долларлик 45,5 млн дона iPhone сотган. Бу кўрсаткич 2015 йилнинг шу даври билан қиёслаганда сон жиҳатидан 5 фоизга, даромад бўйича 13 фоизга камдир. Apple ўтган 3 ой мобайнида 5,7 млрд долларлик 4,9 млн дона Mac компьютерларини сотгани маълум қилинган.\niPad планшетларининг савдоси ҳам 6 фоизга пасайиб, 9,8 млнта ўрнига 9,2 млн дона қурилма мижозларга етказилган. Аммо, планшетлардан тушган даромад деярли ўзгармаган ва 4,2 млрд долларни ташкил этган.\nCNN телеканалининг хабар қилишича, Apple корпорациясининг савдоси 2001 йилдан бери илк маротаба пасайишни қайд этган.


ЎЗБЕКИСТОН РЕСПУБЛИКАСИ ОЛИЙ СУДИПИЁДАЛАРНИ УРИБ ҚОЧГАН ҲАЙДОВЧИ 7 ЙИЛГА ҚАМАЛДИ from\nПИЁДАЛАРНИ УРИБ ҚОЧГАН ҲАЙДОВЧИ 7 ЙИЛГА ҚАМАЛДИ\nЖиноят ишлари бўйича Янгийўл туман судининг очиқ суд мажлисида Б. Ихтиёровнинг жиноий иши кўриб чиқилди.\nШом. Атрофни тобора ғира-ширалик чулғаб, борлиқни қуюқ тун пардаси қоплаётган маҳал. Тошкент вилояти Янгийўл туманида истиқомат қилувчи Бектемир Ихтиёров (исм-фамилия ўзгартирилган) бу вақтда йўлда ҳаракатланиш қийинлашиши ҳақида кўп эшитган, ҳайдовчилик борасида ёш, бу ҳолат тажрибасидан ҳам маълум эди. Боз устига ўша куни йўл сирпанчиқ эди…\nЖиноят ишлари бўйича Янгийўл туман судининг очиқ суд мажлисида Б. Ихтиёровнинг жиноий иши кўриб чиқилмоқда. Кенг жамоатчилик вакиллари иштирокидаги сайёр суд мажлисида мазкур жиноят ишига доир далиллар ўрганилиб, гувоҳларнинг кўрсатмалари тингланмоқда. Бу вақтда бошини қуйи солганча, суднинг қора курсисига тобора чўкиб бораётган Б. Ихтиёровнинг кўз ўнгидан ўша кунги воқеалар кино тасмасидай бирин-кетин ўтаётир.\n…Бектемир ўша куни кечки пайт ишдан чиқиб, машинасига ёқилғи қуймоқчи бўлди. Узумзор кўчасидан Хон Радион кўчасида жойлашган шохобча томон шошиб ҳаракатланар экан, йўлнинг сирпанчиқлиги, камига тирбандлиги ғашини келтирарди. Шундай бўлса-да, эпчиллик билан бошқалардан ўзишга, манзилга тезроқ етиб боришга ҳаракат қиларди.\nУловини елдек учириб, навбатдаги чорраҳага шиддат билан яқинлашар экан, светофорнинг яшил чироғига кўзи тушди. “Демак, йўл очиқ. Аммо ўтиб олишга улгураманми? Афтидан ҳозир сариқ ёнади. То мен етиб боргунимга қадар йўл ёпилиши мумкин. Балки ёпилмас, улгурарман», – чамаларди у. Шу ўй билан таваккал қилиб, чорраҳадан ўтишга аҳд қилди.\nТезликни тобора ошираркан, қарама-қарши йўналишдаги машиналар чироғидан кўзи қамашар, деярли ҳеч нарсани кўрмасди. Бир пайт машинасига нимадир қаттиқ урилиб, олд ойнаси чилпарчин бўлди.\nВоқеалар ривожи шу қадар тез эдики, у нималар бўлганини англашга қийналар, қаттиқ саросимага тушиб қолган эди. Шу тобда билгани шу бўлдики, у ҳозиргина 2 нафар пиёдани уриб юборди. Улар беҳуш ётишибди.\n“Машинани тўхтатиб, уларга ёрдам бериш керак“, ўйларди у. Бошқа томондан “Йўқ, йўқ, зинҳор тўхтаб бўлмайди. Тўхтадингми тамом, сени ушлаб, олиб бориб қамашади. Ҳа, ҳа, қамашади. Чунки ҳозиргина сен икки одамни машинангда уриб юбординг“, деган ўй ва хаёллар чалғитарди уни.\nБу пайтда Бектемирнинг хавотирли ўйлари, қўрқоқлиги устун келиб, машинани тўхтатмасдан тезроқ кетишга аҳд қилди. Яна машинасини елдек учириб, овлоқ дала томон йўл олди. Далада бироз ўзига келгач, машинани ўша жойда қолдириб, уйига яёв жўнади. Эртаси куни бўлган воқеани аввал уйидагиларга, кейин ички ишлар ходимларига айтди…\nСуд мажлисида Б. Ихтиёровнинг қилмиши қаттиқ қораланди. Ахир, марҳум Х. Йўлдошев ўша машъум авариядан олган тан жароҳатлари оқибатида орадан 8 кун ўтиб, туман тиббиёт бирлашмаси жонлантириш бўлимида ҳаётдан кўз юмди. У эндигина 22 ёшни қарши олган эди. 3 нафар бири-биридан ширин жажжи фарзандлари отасиз қолди. Яна бир йўл транспорт ҳодисаси қурбони Ғ. Зиямутдинов эса воқеа жойида ҳалок бўлди.\nВаҳоланки, уларга ўз вақтида биринчи тиббий ёрдам кўрсатилганида ҳаёти сақлаб қолинарди, эҳтимол.\nСуд Б. Ихтиёровни Ўзбекистон Республикаси Жиноят кодексининг тегишли моддалари билан айбдор, деб топди. Унга нисбатан 3 йил муддатга транспорт воситаларини бошқариш ҳуқуқидан маҳрум қилган ҳолда 7 йил муддатга озодликдан маҳрум қилиш жазоси тайинланди.\nмехмонлар – 103


«Avto 60 oy» раҳбари қамоқдан чиқарган хатида ИИБ ходими $900 минг пора сўраганини иддао қилди\n30 октябр 2020, Тошкент вақти: 09:43\n19 мингга яқин мижоздан 57 миллиард сўмдан ортиқ пул йиғиб¸ фақат 100 нафар мижозгагина машина бергани ортидан жиноят иши фигуранти бўлган «Avto 60 oy» МЧЖси раҳбари¸ 24 яшар Жамшид Баҳодиров қамоқдан мактуб чиқарди.\nНусхаси Озодликка юборилган қўлда ëзилган мактубда Жамшид Баҳодиров қамоқда ўзига нисбатан қийноқ қўллангани ва 900 минг АҚШ доллари миқдорида пора талаб қилинганини иддао қилади.\nЎтган йил октябрида Жиноят кодексининг 1881-моддаси 1-қисмида кўзда тутилган пул маблағларини ва бошқа мол-мулкни жалб этишга доир ноқонуний фаолиятда айбланган Баҳодиров¸ эҳтиëт чораси сифатида судгача қамоқда сақланмоқда.\nБаҳодировнинг онаси 50 яшар Малоҳат Зокирова Озодлик билан 4 март кунги суҳбатда бу мактуб ўғли тарафидан қамоқда ëзилиб¸ ўзига етказилганини айтади.\nҚамоқдан чиқарилган мактуб\n- Ўғлим бу хатни менга ëзган. Уни 2019 йил 5 ноябрга ўтар кечаси «Тоштурма»дан олиб келиб тазйиқ қилишган. Ўша ерда Алишер «опер» деган ИИБ ходими ўғлимдан 900 минг доллар талаб қилган. 900 минг доллар берсанг, сени суддан чиқариб юборамиз¸ деган.\nМалоҳат Зокирова бу шикоятини 2 март куни айни масала юзасидан Интерпол миллий марказий бюросида ўтказилган матбуот анжуманида очиқлаганини ҳам айтади.\nЗокирова шикояти ортидан хизмат текшируви тайинланган.\nМаҳаллий мухбирлар билан учрашув пайтида ИИВ Тергов департаменти бошлиғи ўринбосари – Жиноятларни тергов қилиш бошқармаси бошлиғи Ойбек Қулбеков ушбу иддаолар бўйича қайтадан хизмат текшируви тайинланишини маълум қилди.\nОзодлик Малоҳат Зокированинг ўғли қамоқдан чиқарган мактубдаги иддаолари бўйича Тошкент шаҳар ИИББ терговчиси Маъмуржон Раҳматуллаев билан боғланди.\nЖамшид Баҳодиров ва «Avto 60 oy» МЧЖнинг уч нафар ходими устидан очилган жиноят ишини тергов қилаëтгаан Раҳматуллаев бу иддаолардан хабари борлиги ва хизмат текшируви тугамагунича изоҳ беришдан чекланишини билдирди.\nТошкент шаҳар ИИББ Ахборот мультимедиа маркази бошлиғи - бош бошқарма бошлиғининг матбуот котиби капитан Ирина Сайфутдинова ҳам иддаолар борасида Озодликка изоҳ билдирмасликни маъқул кўрди.\nМММнинг ўзбекча кўчирмаси?\n«Avto 60 oy» ширкати раҳбари Жамшид Баҳодировнинг онаси Малоҳат Зокированинг Озодликка айтишича¸ ўғли бу ширкатни 2019 йилнинг май ойида очган:\n- Қисқа муддатда республиканинг аксар шаҳарларида филиаллар очди. Лекин ўзининг уйи ҳам¸ машинаси ҳам йўқ эди ўғлимнинг. Сотиладиган машиналарни уч кун-уч кун миниб юрарди мақтаниб. Нияти яхши эди ўғлимнинг¸ дейди суҳбатдош.\nЖамшид Баҳодиров ширкатининг ижтимоий тармоқлaрда тарқатган рекламаси шакл ва ижро жиҳатдан ўткан асрнинг 90-йилларида халқни чув туширган МММ ширкати рекламаларига ўхшайди.\n«Avto 60 oy» рекламасида гулдор Бойсун дўппи кийган содда бир қишлоқи одам шаҳар марказидаги офисга келиб¸ ойига арзимаган пул тўлаш шарти билан янги машинани миниб кетади.\nЧув тушган мижозлар\nОзодлик «Avto 60 oy»дан жабр кўрган мижозлардан бири билан гаплашди. Озодликка барча тўлов ҳужатларини тақдим қилган наманганлик мижоз «Avto 60 oy» Наманган филиалига пул тўлаганидан 5 ой ўтиб ҳам машинасини ола олмаганидан шикоят қилади.\n2 март куни айни масала юзасидан Интерпол миллий марказий бюросида ўтказилган матбуот анжуманида «Avto 60 oy» билан боғлиқ жиноят иши бўйича қарийб 17 минг киши сўроқ қилингани айтилди.\nАнжуманда ИИВ Тергов департаменти бошлиғи ўринбосари – Жиноятларни тергов қилиш бошқармаси бошлиғи Ойбек Қулбеков очиқлаган маълумотга кўра, «Avto 60 oy» МЧЖ таъсисчиси ва бошқа мансабдорлари одамларга фоизсиз, пулини 5 йил давомида бўлиб-бўлиб тўлаш шарти билан автотранспорт олиб беришни ваъда қилиб, машина русумига қараб 2 миллион сўмдан 10 миллион сўмгача пул олган. «Avto 60 oy» бутун республика бўйлаб 19 мингга яқин мижоздан жами 57 миллиард 412 миллион сўм йиғиб олган.\nРасмийнинг айтишича¸ жабрланувчиларга етказилган умумий зарарнинг ундирилган қисми 34 миллиард 148 миллион сўм бўлиб, шундан нақд пул шаклидагиси 26 миллиард сўм, хатланган мол-мулклар эса 8 миллиард 148 миллион сўмдан иборат. Камомад 23 миллиард 264 миллион сўмни ташкил этмоқда.\nОйбек Қулбеков таъкидича айбланувчи ортида бошқа кучлар бор.\n«Бу жиноятни Жамшид Баҳодиров бир ўзи содир қилган деб айтолмаймиз. Унинг жиноий шериклари бор ва улар биргаликда шу схемани ўйлаб топиб амалга оширишган. Пул маблағларини йиғиш, одамларни жалб қилиш, турли шартномалар тузиш – буларни Ҳарвардни тугатган бўлса ҳам битта инсоннинг қўлидан келмайди, жисмонан ҳам улгурмайди¸ деган ИИВ расмийси Баҳодировнинг жиноий шериклари кимлиги ҳақида гапирмади.\nТошкент шаҳар ИИББ ходимининг мансаб фаолиятида матбуотга гапириш ҳуқуқ бўлмагани боис исми эфирда айтилмаслиини сўраган ходимининг Озодликка билдиришича¸ Жамшид Баҳодиров “одамларни чув тушириб¸ пулини ўзлаштирадиган лохотрон пирамидасини яратган”.\nЖамшид Баҳодировнинг ўтган йили босқинчилик айби билан судланиб¸ шартли жазога ҳукм қилинганини қўшимча қилган ИИББ ходими бу иш тафсилотларини очиқламади.


Тошкентда машиналарга қуйиладиган метан газнинг нархи 1950 сўмдан 2200 сўмга кўтарилди. Буни кўпчилик қўшимча қиймат солиғи (ҚҚС) олиш бошлангани билан боғламоқда.\nБу қанчалик тўғрилиги ҳақида ҳозирча расмий доиралар бирор бир тушунтириш бераётгани йўқ. Аммо ижтимоий тармоқларда ҚҚС мамлакатда нарх-навонинг янада ошишига пойдевор қўйгани борасида мунозаралар кучайганидан кучайган.\nЖорий йилда янги солиқ концепцияси доирасида ҳукумат умумбелгиланган солиқлардан воз кечиб, товар айланмаси 1 миллиард сўмдан юқори бўлган юридик шахслар учун 20 фоизлик ҚҚСга ўтиш тўғрисида қарор қабул қилди.\nБу қарор аввалбошданоқ жуда кўп тортишувлар, баҳслар, қарама-қарши фикрларга сабаб бўлди.\nЖумладан, мазкур қабул қабул қилиниши ортидан Иқтисодий ривожланишга кўмаклашув маркази (CED) раҳбари Юлий Юсупов: “Солиқ ислоҳотини амалга ошираётган ҳукуматнинг энг катта хатоси, менимча, ҚҚС ставкасини 20 фоиз қилиб қолдириши бўлди”, деб ёзган эди.\nУнинг фикрича, бу ҳолатда бизнеснинг легаллашуви ва солиққа тортишнинг умумий тартибига ўтиши кутилганидан камроқ кўламда бўлади. Бизнес ҚҚСга ўтмасликка фаол тарзда ҳаракат қилади, жумладан, бизнесни майдалаштириш, тушумни яшириш, янги юридик шахс сифатида қайта рўйхатдан ўтишга уринади.\nБундан ташқари, экспертнинг таъкидлашича, маҳаллий товар ва хизматларнинг баъзи турлари қўшни мамлакатларникига нисбатан камроқ рақобатбардош бўлиши, солиққа тортиладиган базанинг қисқариши натижасида бюджет даромадлари камайиши мумкин.\nЮ.Юсупов солиққа тортишнинг янги тизимига ўтишдаги биз дуч келаётган кўплаб муаммолар айнан ҚҚС ставкасини пасайтиришни истамаслик билан боғлиқлигини эслатганди.\nЎзбекистонда 2019 йил учун белгиланган давлат бюджети параметрларида қўшилган қиймат солиғининг улуши энг юқори бўлиб, 35 фоиздан ошади.\nБундан кўринадики, мамлакат ҳукумати янги ҚҚСга бюджетни тўлдиришнинг асосий манбаси сифатида қарамоқда.\nШу билан бирга, ҚҚСнинг 20 фоиз, яъни МДҲнинг аксарият давлатларидагига нисбатан баландроқ қилиб белгилангани ички бозорда нарх-наво ўсишига сабаб бўлмаслигини таъкидлаб келмоқда.\nИжтимоий тармоқларда ва электрон ОАВда билдирилаётган фикр-мулоҳазалар эса кўпчилик ҳукуматнинг бу ваъдаларига ишонқирамай қараётганини кўрсатаётир.\nЖумладан, kun.uz муштарийси Шукурулла Файзуллаев ҚҚС нархларнинг ошишига сабаб бўлмайди, дейишга ҳали жуда эрта, деб ҳисоблайди.\n“Бугунги тизим бўйича корхона томонидан тўланаётган иш ҳақига ва корхона томонидан амалга оширилаётган баъзи харажатларга ҳам ҚҚС солиш кўзда тутилган. Ҳолбуки, иш ҳақи тўлаш вақтида ҳам корхона, ҳам хизматчи белгиланган солиқларни ва мажбурий тўловларни тўлайди, боз устига, корхона яна иш ҳақидан ҳам ҚҚС тўлайди”, деб ёзади Ш.Файзуллаев.\nУ солиқ босими охир-оқибатда харидорнинг елкасига тушиши аниқлигини айтар экан: “Шундай равшан кўриниб турган вақтда давлат ташкилотларининг “ҚҚСнинг киритилиши товарлар ва хизматлар нархининг ошишига олиб келмайди”, дейиши ғалати”, дея қўшимча қилади.\nМутахассислар масаланинг яна бир жиҳатига эътибор қаратмоқда. Бунда ҚҚС тўламайдиган корхоналарда реализация ҳажми камайиши мумкин. Чунки ҚҚС тўловчи корхоналар маҳсулотларни айнан ўзлари сингари ҚҚС тўловчилардан сотиб олишга ҳаракат қилади.\nНатижада товар айланмаси 1 миллиарддан кам бўлган кичик корхоналар қийин аҳволга тушиб қолади.\nИқтисод фанлари доктори Шуҳрат Тошматов бу кичик корхоналар бозорга чиқарган товарларда ҚҚС ҳисобламасликлари туфайли юзага келаётган бозор иқтисодиётига хос бўлмаган носоғлом рақобатни бартараф этишга хизмат қилади, деб ҳисобламоқда.\nАйрим экспертлар эса бу ҳолат кичик корхоналарнинг молиявий имкониятларини камайтириб, кенгайишига тўсиқ бўлишини таъкидлаётир.\nЯнги йилдан бошлаб ҚҚС юзасидан танқидий ва салбий муносабатлар кўпайиб кетганидан сўнг иқтисодчи Юлий Юсупов юқорида эслатиб ўтилган аввалги фикридан қайтгандек кўринди.\nУ ўзининг фейсбукдаги саҳифасида касса чекларида ҚҚС банди пайдо бўлгани муносабати билан бошланган чиқишларни “жазава” ва “саводсизлик”, деб айтди.\nИқтисодчининг фикрича, агар ҚҚС тўловчилари олдинроқ занжирда бўлган бўлса, энди янги солиқ тизимига ўтишда нархлар ошиб кетмайди. Айрим ҳолларда эса у камайиши мумкин, сабаби, ҚҚСга ўтиш ягона солқ тўлови тўлашдан воз кечиш демакдир.\n“Агар у чекларда кўрсатилмаган, боз устига, қўшимча қиймат яратилишининг аввалги босқичларида тўловлар кўрсатилмаган бўлса, бу у бўлмаганини англатмайди. Яъни бир солиқни бошқасига алмаштириш юз берди. Баъзи ҳолларда солиқ юки (шунга қараб нарх) ошиши мумкин, баъзида у ўзгармайди, қайсидир бирида эса ҳатто камаяди”, деб ёзди Юлий Юсупов.\nГарчи ҳукумат ҳам, айрим иқтисодчилар ҳам ҚҚСнинг янги тартиби жорий этилиши нарх-наво ошишига олиб келмаслигини таъкидлаётган бўлса-да, истеъмолчилар ўртасида барибир ўзгача кайфият ҳукм сурмоқда.\nЧунки янги йилдан айрим товарлар нархи ошгани сир эмас. Буни эса истеъмолчилар ўз-ўзидан ҚҚСга боғламоқда.\nШундай экан, халқни ҚҚС нарх ошишига олиб келмайди, деб ишонтириш жуда қийин. Нарх-навони барқарор ушлаб туриш эса ундан ҳам қийин бўлиши кундек равшанлашиб бораётган бир вақтда хавотирларга ўрин бордек кўринмоқда.\ndata-title="ҚҚС нарх-навога қандай таъсир кўрсатяпти?" data-description="<!-- wp:paragraph --> <p>Тошкентда машиналарга қуйиладиган метан газнинг нархи 1950 сўмдан 2200 сўмга кўтарилди. Буни кўпчилик қўшимча қиймат солиғи (ҚҚС) ..." data-image="https://eltuz.com/wp-content/uploads/2019/01/rasm42154.jpg" data-url="https://eltuz.com/satira/208380/" data-services="facebook,odnoklassniki,twitter,telegram" data-counter="ig">\nМана, азизларим, ҳафта айланиб дийдор кўришдик. Ҳафта ичида интернетнинг ўзбек сегменти нафрат билан тўла бўлди. Аввалига кореялик эржонларга посилка ...\n«Алвидо, Жаслиқ!» 28-қисм. Кутилмаган этап\n2002 йилнинг 31 мартида кутилмаганда Муҳаммад Бекжон Зарафшондаги 48-зонага этап қилинади… Сиёсий маҳкумни сил касалининг ўткир турига чалинган маҳкум ...


Фарғона иқтисодий райони » Geografiya » Referat » Referat | Haqida\nAsosiy / ReferatGeografiya Фарғона иқтисодий райони\nFayl hajmi 141,32 kB\n1.\tАндижон вилояти\n2.\tВилоят иктисодий географиней.\n3.\tНаманган вилояти\n4.\tФаргона вилояти\n5.\tГеографик ўрни ва табиий шароити\nБy иқтисодий район маъмурий жиҳатдан Фарғона водийси табиий географик районининг Узбекистан қисмини ўз ичига олади. Унга Андижон, Наманган ва Фарғона вилоятлари кириб, жами 18,5 минг кв. км. ёки республика умумий майдонининг 4,1 фоизини ташкил қилади. Кўриниб турибдики, район худуди анча кичик, у Самарканд ёки Тошкент вилоятларидан бироз каттароқ, Жиззах ёки Сурхондарё вилоятларига сал якинроқ. Бу ерда, 2014-йил маълумотларига кўра, 8284,0 минг киши аҳоли яшайди (республикага нисбатан 28,5 %). Нисбий кўрсаткичларда Фарғона иктисодий районининг майдони унинг аҳолисидан 7 марта куп. Демак, аҳоли зичлиги ҳам шунча миқдорда юқори.\nРайон табиий ресурсларга бой эмас, унда меҳнат ресурслари кўпрок, холос. Бинобарин, водий учлиги, яъни табиати, аҳолиси, хўжалигини пирамида шаклида тасвирланса, унинг биринчи қавати (табиати) ниҳоятда нозик, иккинчи қавати, яъни демографик вазияти ёки юки вазмин, хўжалиги эса ўртача. Шу боис, айтиш мумкинки, Фарғона иктисодий районида антропоген босимнинг ниҳоятда юқорилиги, ер ва сув ресурсларининг чекланганлиги бу ҳудуднинг энг муҳим географик хусусиятларини белгилаб беради.\nФарғона иқтисодий райони Узбекистан Республикаси ялпи ички мақсулотининг 17,5 фоизини, саноатини 23,9 %, қишлоқ хўжалик ма\_сулотининг 26,1 фоизини таъминлайди; пуллик хизматларда унинг улуши 24,6 %, чакана савдода 22,8 %, ташқи савдо айланмасида - 16,0 % (2013 й.).Район мамлакатимиз ҳудудий ме\_нат тақсимотида қишлок хўжалиги, хусусан, пахта ва пилла, мева ва узум, саноатида эса автомобилсозлик, тўқимачилик, кимё ва нефть кимёсига ихтисослашган. Географик ўрни, сиёсий географик вазияти трансчегаравий бўлганлиги сабабли, бу ерда ички транспорт инфратузилмаси анча ривожланган. Минтақанинг алоқа йўллари Тожикистон Республикаси нинг Сўгд, Қирғизистон Республикасининг Боткен, Жалолобод ва Уш вилоятлари билан боғланган.\nУмуман олганда, район ижтимоий-иқтисодий ривожланишининг заиф томонлари унинг ижобий, яъни кучли томонларига нисбатан устунлик қилади; Унинг табиий ресурсларга бой эмаслиги, анклав иктисодий ва сиёсий географик ўрни (у фақат тор масофада Узбекистан нинг - Тошкент вилояти билан чегарадош) районнинг заиф томонлари ҳисобланади. Ижобий (кучли) томони эса асосан меҳнат ресурсларининг кўплигидадир.\nИчки таркибда худуди бўйича энг каттаси Наманган вилояти, иқтисодий салоҳият Андижонда, демографик салоҳият Фарғона вилоятида юқори. Айни вақтда, нафақат иқтисодий районда, балки республикамизда ҳам Наманган вилояти нисбатан сует ривожланган.\nУзбекистан Республикасининг майдони энг кичик, бирок ахолией энг кўп бўлган минтакаларидан бири - Андижон вилояти 1941-йилда ташкил топган. Утган аернинг 60-йилларида у кўшни Наманган вилояти билан бирлашиб, Андижон вилояти номида мавжуд бўлган ва сўнгра яна аввалги расмий макоми ва худуди кайта тикланган.\nМайдони - 4,30 минг кв. км ва бу нуктаи назардан у мамлакатимизда Сирдарё вилоятидан (4,28 минг кв. км) олдинда туради, холос. Атиги 0,96 фоиз республика майдонини эгаллаган ушбу худудда 2805,2 минг киши ёки мамлакат жами аҳолисининг 9,2 фоизи яшайди (аҳоли сони бўйича Фарғона иктисодий районида иккинчи, республикамизда тўртинчи ўринда туради).\nАндижон вилояти худуди ва аҳолиси нисбий кўрсаткичларини таккослашнинг ўзи минтака ижтимоий-иқтисодий вазиятининг асосий хусусиятларини яккол намоён килади. Бунда, энг аввало, вилоят демофафик сиғимииинг жуда кжорилиги, ахолининг ўта зич жойлашуви, ер ресурсларининг танкислиги кўзга ташланади. Бундай вазият унинг ижтимоий-иктисодий ривожланиш стратегик йўналишларини белгилаб олишни тақозо этади.\nМаъмурий жиҳатдан Андижон вилояти вилоятга бўйсунувчи 3 та шаҳар, 14 кишлок туманлари, 9 та туманга бўйсунувчи шаҳарлар ҳамда 78 та шаҳарча ва 90 та кишлок фуқаролар йиғинларидан иборат. Қишлоқ аҳоли пунктлари 456 та. 18-иловада келтирилган маълумотлар кўрсатишича, вилоятнинг 7 та, яъни жами кишлоқ туманларининг тенг ярми бир санада - 1962-йилда ташкил этилган. Энг "янги" кишлок тумани Булокбоши бўлиб, у 1992-йилда, асосан, Хўжаобод туманидан ажралиб чиккан.\nВилоят географиясининг ўзига хос хусусиятларидан бири шуки, бу ерда кишлоқ туманлари зич ва майдони деярли бир текис тақсимланган. Шунчалик миқдорда, яъни 14 та қишлок туманлари Қорақалпоғистон Республикаси, Самарканд ва Сурхондарё вилоятларида хам мавжуд, аммо уларнинг ҳудуди Андижон вилоятидан бир неча марта катта. Вилоятда хар бир туманга атиги 0,31 минг кв. км.дан майдон тўғри келади. Бу мамлакатимиз бўйича энг оз кўрсаткич ҳисобланади. Бу ерда "географийлик коэффициенти" 2,61 га тенг. Бошқача қилиб айтганда, энг катта туман - Қўрғонтепа энг кичик туман - Булокбошидан 2,6 марта катта, ваҳоланки, бундай худудий тафовутлар бошка минтакаларда, ҳатто кўшни Наманган ва Фарғона вилоятларида ҳам сезиларли даражада.\nУнча катта майдонга эга бўлмаган вилоят республика ҳудудий меҳнат тақсимотида, миллий иктисодиётнинг шаклланишида мухнм рол ўйнайди. У мамлакатимизнинг 6,6 фоиз ялпи ички махсулотини, 13,6 % саноат ва 9,9\nфоиз қишлок хўжалик маҳсулотини беради. Вилоятнинг хўжалиги индустриал-аграр йўналишга эга бўлиб, у, энг аввало, машинасозлик (автомобилсозлик), тўқимачилик саноат тармокдарига, пахта ва пилла етиштиришга ихтисослашган.\nГеографик ўрни ва табиий бойликлари. Вилоят ҳудуди Фаргона иқтисодий район и ва Ўзбекистон Республикасининг чекка шарқида жойлашган. У Қирғизистон Республикасининг Жалолобод хамда Ўш вилоятлари билан чсгарадош. Республикамиз доирасида эса Андижон вилояти жануби-ғарбда Фаргона ва шимоли-ғарбда Наманган вилоятлари билан қўшни.\nЕр усти тузилиши баландлик, адир ва текисликлардан иборат. Энг баланд нукталари жануб ва чекка шаркда - Хўжаобод ва Қўргонтепа туманларида жойлашган (1350-1550 м.)- Андижон гурух районларини вилоятнинг жануби-шарқда жойлашган ҳудудларидан 800-900 метр баландликдаги адир зонаси ажратиб туради. Шу адирнинг (Тешиктош адирлари) жанубий қисмида Ғарбий Полвонтош, Шаркий Хартум, Гумхона, Жанубий Оламушук каби унча катта бўлмаган нефть конлари мавжуд. Нефть-газ конлари Шаҳрихон, Хўжаобод, Полвонтош; ғишт хом ашёси Султонободда аниқланган. Бирок таъкидлаш лозимки, вилоятда бошка казилма бойликлар деярли йўқ даражада. Фақат қурилиш гишт ишлаб чиқариш учун хомашёлар бор, холос. Вилоятнинг ғарбнй ва шимолий-ғарбий, нисбатан янги ўзлаштирилаётган худудларининг баланд-лиги 400-420 м. Бу икки орографик шакллар ўртасида қишлок хўжалиги ва ахоли жойлашуви учун нихоятда қулай бўлган пасттекислик бор.\nИқлими континентал: йиллик ёғин-сочин миқдори водийнинг бошқа қисмларига Караганда кўпроқ (500 мм. атрофида). Асосий гидрографик элементлари Қорадарё ва унинг ўнг ирмоқлари - Мойлисув ва Тентаксойдан иборат. Улардан ташқари, вилоят хўжалиги ва ахолисини худудий ташкил этишда Окбўра хамда Аравансой дарёларининг хам аҳамияти бор. Чекка жануби-шарқда Қирғизистон ҳудудига туташ жойда Андижон сув омбори ва 100 минг кВт қувватга эга бўлган Андижон СЭС курилган. Вилоят худудида Жанубий Андижон, Катта Фаргона, Жанубий Фаргона каналлари мавжуд.\nШундай қилиб, Андижон вилоятида қазилма бойликлар оз, сув захиралари эса бирмуича кўп. Айнан ана шу агроикдимий имкониятлар бу ерда қадимдаи сугорма деҳқончилик ва шу асосда хўжаликнинг бошқа тармокларини ривожлантиришга олиб бўлган. Суғорма дехкончиликда юқоридаги асосий ирригация инфратузилмаларидан ташқари нисбатан кичикроқ сув омборлари, канал ва арикдар хам катта аҳамиятга эга. Улар жумласига Асака, Отчопар сув омборлари, Корин чапқирғоқ, Улуғнор, Озод, Кўтарма, Халқобод, Кишкиш, Хўжақатортол, Янгиарик каби канал ва ариклар киради. Қорадарёдан бошланган Шахрихонсой ва Андижонсой шу номли шаҳар ва туманларга ўз сувларини етказади.\nДемак, вилоятда сунъий ва табиий гидрографик шахобчалар жуда кўп. Бинобарин, Андижон вилояти ҳам Фаргона ёки Хоразм вилоятларидек, канал ва ариклар кўп бўлган минтака хисобланади. Асосий даре -Қорадарёнинг, умуман Сирдарё сингари, Ўзбекистоннинг Фаргона водийси кисмида бевосита ерларни суғоришда аҳамияти деярли йўқ. Аксарият дарёлар трансчегаравий хусусиятга эга бўлиб, уларнинг тўйиниш ва бошланиши кўшни Қирғизистон ҳудудида жойлашган. Энг катта Андижон сув омборининг асосий кисми ҳам шу мамлакат доирасига тўғри келади. Шу боис, сув муаммоси, сув масаласини халқаро тартиб-қоидалар, меъёрлар асосида хал қилиш муҳим иктисодий, ижтимоий ва сиёсий ахамиятга эга.\nМелиорация тизими хам вилоятда анча ривожланган. Унинг "куйи" кисмида, кўпрок янги ўзлаштирилган худудларда, масалан, Улуғнор, Бўз туманларида катор коллектор ва зовурлар казилган (Зовур, Ёзёвон, Сариксув, Шерқўргон, Сарижўга, Шахрихон, Корагуна ташламаси, Мазгилсой ва б.)-\nАҳоли географиясн ва демография. Андижон вилоятининг энг мухим географик жиҳати бу ерда ахолининг зич жойлашувидир. Ахоли сони кейинги V* аср мобайнида 1,5 марта кўпайган. Бу эса аҳоли зичлигининг янада кўтарилишига олиб келган. Ҳозирги вактда кишлоқ туманларининг ахолией Бўз туманидан 64,0 минг кишидан Шахрихон туманидаги 265,1 минг кишигача фарк килади (тафовут 4.14 га баробар). Шахрихон тумани ўзининг демографик салохияти бўйича мамлакатимизнинг бу борадаги энг йирик ҳудудлари қаторига киради.\nАхоли динамикаси нуктаи назаридан кўрилаётган даврда Шахрихон, Асака, Бўз, Қўрғонтепа туманларида ўсиш анча юкори бўлган. Шунингдек, бу ўсиш Марҳамат туманида хам юқорирок. Айни вактда демографик ўсиш кўрсаткичи Баликчи, Пахтаобод ва Олтинкўл туманларида бирмунча паст. Хўжаобод туманидаги аҳоли сонининг 1989 йилга нисбатан камайиши унинг таркибидан Булокбоши туманини ажралиб чиқиши сабабли юз берган.\nВилоят бўйича аҳоли зичлиги 1 кв кмга - 652 киши. Бу нафакат Ўзбекистонда, балки бутун МДҲ мамлакатлари бўйича хам энг юкори кўрсаткич хисобланади. Асака тумани эса, Асака шаҳри туманга бўйсинувчи макомга туширилганидан сўнг (2010 й.) Ўзбекистонда ахоли зичлиги бўйича энг олдинги ўринга чикиб олди - 1 кв.км.га 1113 киши. Шахрихонда зичлик 914 киши - бу ҳам республикамизда энг юкори кўрсаткичлардан бири саналади. Шу билан бирга, зичлик Олтинкўл, Булокбоши, Избоскан туманларида ҳам юқори, фақат янги ўзлаштирилган чўл худудларда - Улуғнор ва Бўзда у нисбатан паст. Бирок, уларнинг кўрсаткичлари ҳам мамлакат ўртача даражасидан 2-3 марта зиёд.\nКўриниб турибдики, вилоят қудудида антропоген босим, демографик юк ниҳоятда юкори. Бундай демографик вазият катор муаммоларни, жумладан, миллий халқ анъаналаридан келиб чиккан холда уй-жой билан таъминланиш, фермер хўжаликларини оптималлаштириш каби соҳаларда муайян қийинчиликларга олиб келади.\nТахлиллар кўрсатишича, вилоятда аҳолининг ўсиш суръати мамлакатимизнинг баъзи минтакалари, масалан, Қашкадарё, Сурхондарё, Жиззах каби вилоятларига қараганда, сўнгги йилларда бироз паст. Шунга қарамасдан вилоят ақолисининг сони бир йилда ўртача 60 минг кишига ортиб бормокда. Бошка худудларда бўлганидек, бу ерда хам ахоли сонининг ўсиши тўлик табиий кўпайиш асосида бўлмоқда. 2013-йилда хар 1000 кишига нисбатан тугилиш 23,0, ўлим 5,1 промиллени, табиий кўпайиш 17,9 %о ёки 1,79 фоизни ташкил қилган. Бу борада энг сўнгги йилларда тугилиш ва табиий кўпайиш кўрсаткичларининг юқорилаб бориши кузатилмокда. Туғилишнинг умумий кўрсаткичи 1995 йилда Андижон туманида 31,0, 2000-йилда 20,1 промилле бўлган холда, у 2005 йилда 20,1 ва 2010-йилда 23,5 промиллега, Қўрғонтепа туманида улар, юкоридагиларга мое холда, -31,4; 20,9; 20,7 ва 24,3 промиллега тенг бўлган. Худди шундай жараённи ёки тугилиш динамикасидаги ўзгаришларни вилоятнинг бошка туманларида ҳам кузатиш мумкин.\n2005 йилда энг юқори туғилиш кўрсаткичи Шахрихон туманида қайд этилган - 22,9 %о, энг паст Жалакудукда - 19,7 %о, фарқ 3,2 %о. 2013-йилга келиб энг юкори кўрсаткич Пахтаобод ва Шахрихон туманларида кузатилган - 24,4 %о (2005 йилда 21,7 %о), энг паст туғилиш коэффициент Жалакудуқ туманида - 22,1 %о. Бундай тарихий-демографик таккослаш кўрсатадики, туманлараро фаркдар бироз ортиб борган. Яна шуни таъкидлаш лозимки, 2013-йилнинг энг паст тугилиш кўрсаткичлари 2005 йилнинг энг баланд даражасида бўлган.\nЎлим коэффициентида сўнгги 10-15 йил мобайнида мунтазам пасайиб бориши кузатилади. Масалан, 1995-йилда вилоят қишлок туманларида ўлийнинг умумий коэффициенти 3,7 %о (Улугнор) дан 6,3 промиллегача (Олтинкўл) фарқ килган. 31-жадвалда келтирилган 2013-йил натижаларига кўра ҳам энг паст даража яна Улугнорда (3,5 %о), унинг нисбатан юқориси Андижон туманида (5,5 %о) қайд этилган.\nКўрилаётган йилда табиий кўпайишнинг энг юқори даражаси Улугнор туманида кўзга ташланади (21,2 %о). Юқорида таъкидланганидек, ташки миграция минтақа ахолисининг ўсишига ижобий таъсир кўрсатмайди. 1997-йилда миграция қолдиғи вилоят бўйича минус 970, 1998-йилда 960 кишига тенг бўлган холда, шу йилларда қишлок жойларда у бироз кўпроқ, минус 1690 ва 1555 киши бўлган.\nЭнг сўнгги йилларда умумий вазият ижобий томонга бироз ўзгарган: 2013-йилда хар минг кишига ҳисоблаганда, қишлоқ туманларида келганлар\nШахрихон туманида 0,3 дан Андижон туманида 4,9 промиллега баробар бўлган. Кетганларнинг энг купи Андижон ва Улугнор туманларида, миграция қолдигининг энг катта кўрсаткичи - плюс 1,7 %о Олтинкўл ва Баликчи туманларида кайд этилади. Вилоят қишлок туманларининг еттитасида ташки миграция сальдоси ижобий натижаларга эга. Шу билан бирга, миграция қолдиғи айрим туманларда, жумладан, Асака, Булоқбоши хамда Қўрғонтепада ижобий бўлса-да, унча катта эмас. Кузатилаётган жараён қишлоқ жойларда янги иш ўринларини ташкил килиш, аҳолини ижтимоий муҳофаза килиш, аҳолига хизмат кўрсатиш хамда сервис соҳаларини ривожлантириш ва худудий ташкил этишда эътиборга олиниши керак.\n2009-йилда амалга оширилган урбанистик ислохотлар туфайли вилоят шахарчалари 5 тадан 78 тага кўпайди. Ҳозирги кунда жами 11 шахар ва 83 та шахарчаларда жами ахолининг 52,7 фоизи яшайди. Бу кўрсаткич бўйича Андижон Наманган ва Фарғона вилоятларидан кейинги 3-ўринга чикиб олди. Таккослаш учун: 2008-йилда урбанизациянинг умумий кўрсаткичи 29,2 % ёки республика даражасидан 6,6 пунктга паст бўлган, энди эса вилоят ўртача кўрсаткичидан юкори туради.\nТашкил этилган 78 та янги шаҳарчаларнинг 18 таси биргина Андижон туманига тўгри келади; 11 та шаҳарча Олтинкўлда, 9 та Марҳаматда, Жалақудуқ ва Хўжаободда 6 тадан пайдо бўлган; биттадан агрошаҳарчалар Улугнор ва Қўрғонтепа туманларида ташкил этилган. 2009-йилгача Олтинкўл, Балиқчи ва Улугнор туманларида бирорта шаҳар жойлар бўлмаган. Андижон туманида ҳозирги шаҳар аҳолисининг 93,1 %, Булоқбошида 85,1 %, Марҳаматда 82,2 фоизи айни шу йилда шаклланган. Шундай килиб, энг сўнгги шахарлар таркибидаги ўзгаришлар асосан қишлоқ ёки "маъмурий" урбанизация хусусиятига эга бўлган.\nАндижон вилояти кўп қишлокли эмас, балки катта кишлоқларга бой худуд хисобланади. Қишлоклар сони бўйича у республикамизда охирги ўринларда (фақат Сирдарё ва Наманган вилоятларидан олдинда), ваҳоланки, ахоли сони бўйича Андижон 4-ўринда туради. Ўртача хар бир қишлок ахоли пунктига 2008 йилда 3236 киши, 2013-йилда 2860 киши тўгри келган. Агар янги шаҳарлар ташкил этилганида кабул килинган меъёр, яъни энг камида 2000 киши аҳоли сонига эга бўлиши (тегишли шахарсозлик талаблари мавжуд бўлган ҳолда) эътиборга олинса, вилоятнинг кўпчилик кишлоклари шахарча мақомини олган бўлар эди. Шу нуктаи назардан Караганда, баъзи вилоятларда "иккиминглик" кишлоклар деярли қолмаган, бу ерда эса уларнинг сони жуда кўп.\nМинтақада ахоли сони 250 кишигача бўлган қишлок ахоли пунктлари деярли йўқ даражада; 500 кишигача ахоли сони бор қишлоқлар вилоятда атиги 23 та ва уларда бор-йўғи 0,6 % ахоли истиқомат қилади. Бу синфдаги қишлокларнинг асосий қисми Бўз ва Избоскан туманларида жойлашган, Асака, Балиқчи, Булокбоши, Олтинкўл, Хўжаобод, Қўрғонтепада эса улар умуман йўқ.\nҲар бирида 500-1000 кишилик қишлоқлар географияси Жалақудуқ, Бўз ва Улугнор, ундан кейинги гурух қишлоқлар таркибида Қўрғонтепа, Балиқчи, Жалақудук ва Бўз туманлари ажралиб туради. Катта қишлоқлар, яъни 2000-3000 ахолией бор манзилгоҳлар Шаҳрихон, Избоскан ва Жалолқудуқда кўпроқ учрайди. Йирик қишлоклар географияси асосан Шахрихон, Асака туманларида, жумладан, Асакада жами шу тоифадаги қишлоқларнинг 31 таси жойлашган.\n19-иловада келтирилган маълумотлардан кўриниб турибдики, Андижон вилоятида 32 та энг йирик, яъни ҳар бирида 5000 ва ундан ортиқ ахоли жойлашган қишлоқлар мавжуд. Уларга жами қишлоқ ахолисининг 1/5 қисмига яқини тўгри келади. Бундай йирикликдаги қишлоқлар биргина Шахрихон туманида 8 та: Дўрмон, Хўжаобод, Ахмад Хўжа, Оқолтин, Сарой, Янги Найнов, Янгийўл, Назармахрам; Қўрғонтепада 5 та: Қўрғонтепа, Қўштепа, Маъмуробод, Чироқтамға, Хонобод; Избоскан ва Асака туманларида 3 тадан. Улар жумласига Ойим, Булоқбоши, Уйгур, Миробод каби "мегақишлоклар" хам киради. Фақат Бўз, Улугнор ва Хўжаобод туманларида энг йирик қишлоқлар йўқ, холос.\nҚишлоклар географияси шахарларга Караганда жойларнинг табиий шароити, хусусан ер-сув, агроиқлимий ресуреларнинг мавжудлиги билан тавсифланади. Интенсив суғорма деҳқончилик ривожланган ҳудудларда қишлоклар гуж ёки асосий йўл, канал-ариқлар бўйида занжирсимон жойлашган, ўзига хос "қишлоқ агломерацияларини" вужудга келтирган. Бевосита урбанистик таркибга келсак, вилоятда 1 та йирик - Андижон шаҳрида 404 минг киши аҳоли бор; Асакада 62, Шаҳрихонда 68 минг киши яшайди. Демак, республикамизнинг айрим минтақаларидан фарқ қилиб, бу ерда ўрта бўғин шахарлар хар ҳолда мавжуд. Хонобод, Охунбобоев, Пойтуғ. Қорасув, Қўрғонтепа ва Пахтаободнинг ҳар бирида 20-30 мингдан ахоли истикомат қилади. Қолган 85 шаҳар жойлар кичик манзилгоҳларини ташкил қилади; умумий урбанизация даражаси 52,7 % (2014 й.)\nВилоят маркази - Андижон негизида йирик шаҳар\nTeglar: Фар1171она туманларида Андижон ишлаб саноат билан ташкил 1203ам катта бўлган вилояти тонна йилда Асака вилоят хўжалиги бўйича нисбатан вилоятда унинг\nОҳангарон водийсида тоғ-кон саноатининг вужудга келиши ва риво ...\nМирзачўл иқтисодий райони\nТошкент иқтисодий райони\nТашқи иқтисодий фаолиятни ташкил этиш ва бошқариш\nЗарафшон иқтисодий райони\nБошқарув таҳлилнинг миллий истиқлол ғоясига мослиги ...\nКуйи Амударё минтакасининг иктисодий географик муаммолари


Про-лигада 9 тур ортда қолди. 10-турга қадар мухлислар бир-биридан қизиқ ва томошабоп ўйинлар гувоҳи бўлди. Тан олиш лозим, Суперлигага чиқиш учун кечаётган кураш барча мухлис ва мутахассисларни ўзига қизиқтира олмоқда.\nАйни пайт, Про-лигада кучли бешлик деярли ажралиб чиқди. "Турон", "Андижон", "Машъал", "Бухоро" ва номдор рақибларига муносиб қаршилик кўрсатаётган "Хоразм" клуби юқори дивизионга чиқиш учун рақобат олиб бормоқда. Ҳозирда хоразмликлар сафида 5 та гол уриб, тўпурарлик қилаётган Шаҳзод Бешимов SPORTS.uz сайтига интервью берди.\n- Биламизки, футболчилик карьерангиз "Бухоро" жамоасида бошланган. У ердаги фаолиятингиздан сўнг "Хоразм"га кўчиб ўтдингиз. Нима деб ўйлайсиз, қарорингиз олдинга ташланган қадам бўлганмиди?\n- Ҳа, фаолиятимни 2018 йил "Бухоро"да бошлаганман. 2020 йил клубимиз Про-лигага тушиб кетгач, жамоага Даврон Файзиев келди. У менга ишонмадими ёки бошқа сабабми, мураббий ўзининг ўйинчиларини олиб келди. Мен каби 3-4 футболчи билан шартнома бекор қилинди. Шу сабабли, мен ҳам "Хоразм"га ўтиб кетганман.\nХудога шукр, бу ерда мени яхши кутиб олишди. Мухлислар ҳам ўйинларимдан завқ олаётганини айтди. Уларга миннатдорчилик билдираман!\nАлбатта, қароримни олдинга ташланган қадам, деб биламан... Ҳамма жойда маҳаллий футболчилар тўп тепади. Афсуски, "Бухоро"да ундай эмас.\n- Про-лига 10-туридан сўнг тўпурарлар жадвалида кучли бешликда кетмоқдасиз. Сизнингча, рўйхат якуни қандай кўриниш олади?\n- Худо хоҳласа, мен олдимга мақсад қўйганман. Якунда Про-лига тўпурари бўламан. Иншаалоҳ, шунга ҳаракат қиламан.\n- Охирги ўйинда "Арал Самали"га учралган мағлубият ҳақида нима дея оласиз?\n- "Арал Самали"га ютқазганимиз... Ҳа, жуда ёмон бўлди. Биз ўйинни ютиб бўлгандик. Яъни, шунга ишониб майдонга чиққандик. Рақибни менсимаслик бизни жазолади. Бу дерби эди. "Арал" билан ўйин доим шиддатли ўтган. Биз шуни ёдимиздан чиқариб қўйдик.\n- Шубҳасиз, ҳозир "Хоразм" билан Суперлигага чиқиш асосий мақсадларингиздан бири. Турнирдаги рақобат, умуман, рақиблар ҳақида қандай фикрдасиз?\n- Бизга ҳозирча махсус топшириқ берилмаган. "Хоразм" ҳалқ учун, мухлислар учун ўйнайди. Иккинчи даврада бешликда қолишга ҳаракат қиламиз. Иншааллоҳ, буни уддалаймиз.\nРақобат жуда ҳам кучли. Ўз олдига мақсад қўйган жамоалар билан рақобатлашиш биз учун яхши. Бу вазият футболчилар учун фойдали. Айнан шу каби ҳолатларда биз ўсишимиз ва яхшироқ клублардан таклиф олишимиз мумкин.\n- Айни пайтда Суперлига клубидан таклиф тушадиган бўлса, жамоадан кетган бўлармидингиз ёки "Хоразм"да қолиб, юқори дивизион учун охиригача курашасизми?\n- Суперлига жамоаларидан таклиф бўлса, кетган бўлардим. "Хоразм" мен учун "трамплин" вазифасини бажаради. Бу ерда ўзимни кўрсатиб, тезроқ кучли клубларга ўтишни ният қилганман. Иншааллоҳ, ниятимга эришаман. Агар "Хоразм" жамоасида мақсад юқори дивизионга чиқиш бўлганда, охиригача курашардим.\n- Жаҳон футболи ҳақида гаплашсак. Месси ёки Роналду? Қай бирини танлайсиз ва нимага эканлигини ҳам изоҳлаб берсангиз?\n- Ёшлигимдан Роналдунинг мухлиси бўлиб келганман. Голларимни ҳам айнан унга ўхшатиб нишонлайман. Криштианунинг ўйини кўпроқ ёқади. Мессининг ҳам ўйинлари зўр. Унинг истеъдодига шубха йўқ. Бироқ Роналду барчасига ўз меҳнати билан эришган. Унинг кун тартиби, овқатланиш режими, жисмоний тайёргарлиги... Билмадим, мен Криштиануни танлаган бўлардим.\n- Демак, тушунишим бўйича ЕЧЛ финалида ҳам "Реал"га мухлислик қиласиз. Сизнингча, тахминий ҳисоб...\n- Ҳа, албатта. 3:1 - "Реал" фойдасига.\n- Тушунарли. Саволларимизга вақт ажратиб жавоб берганингиз учун катта раҳмат! Келгуси фаолиятингизга омад тилаймиз!\n- Сизга ҳам раҳмат. Саломат бўлинг!\nШоҳрух Зоиров суҳбатлашди.


Путин яна бир бор Ғарбга таҳдид қилди. Унинг сўзларини қандай тушуниш мумкин?\nРоссия президенти Владимир Путин Федерация кенгаши йиғилишида яна бир бор Украинадаги уруш сабаб ядровий қурол қўлланиши мумкинлигига ишора қилди.\nРоссия президенти Владимир Путин Ғарб томонидан Украинадаги вазиятга аралашув оқибатларидан огоҳлантириб, «яшин тезлигида жавоб» қайтаришни ваъда қилди.\n«Агар кимдир бу ишларга четдан аралашмоқчи бўлса ва Россия учун стратегик характердаги таҳдид яратса, бизнинг қарши жавобимиз яшин тезлигида берилади. Бизда ҳеч ким мақтана олмайдиган барча инструментлар бор. Биз эса бу билан мақтанмаймиз, агар зарурат туғилса улардан фойдаланамиз. Буни барча билишини истардим. Бу борада барча қарорлар қабул қилинган», деди Владимир Путин сенаторлар қаршисида.\nУ яна бир марта украинларнинг Қрим ва Донбассга ҳужум қилиш режалари бўлганини таъкидлади ва россиялик ҳарбийлар «Россия қаршисида юзага келган реал хавф»нинг олдини олишганини айтди.\n«Мамлакатимизга дўст бўлмаганлар йилдан йилга Украинани Россияга қарши қайраб, янги геосиёсий қурол ишлаб чиқишга уринди. Украинани Россия билан тўғридан тўғри тўқнашувга ундади, улар ҳатто Қрим ва Донбассга ҳужум режаларини ҳам тузганди», деди у.\nПутин Россиянинг ҳаракатларини тўғри ва ўз вақтида қилинган ҳаракатлар деб атади ва Украинадаги «махсус ҳарбий амалиёт» режа бўйича кетаётганини қайд этди.\n«Киев ҳукуматининг ядро қуроли юзасидан эътирозлари, Украина ҳудудида Ғарбнинг биологик лабораториялари ташкил қилинаётгани, мамлакатга энг замонавий қурол-яроғлар етказиб берилаётгани, бизнинг ушбу ҳаракатларга нисбатан реакциямиз тўғри ва ўз вақтида берилганини тасдиқлайди. Бизнинг офицерлар ўз бурчини қаҳрамонларча бажаришмоқда, барча вазифалар тўлиқ амалга оширилади», дея қўшимча қилди у.\nПутин яна нималар деди:\nРФнинг дунёдаги мухолифларига шунчаки Россия каби улкан давлат керак эмас.\nРоссия иқтисодиёти санкциялар таъсирида қуламасдан тик турибди.\nРоссиянинг хорижда кўплаб тарафдорлари бор.\nВатанпарварлик - Россия давлатчилигининг муҳим асосларидан бири ва рус жамоатчилиги учун энг муҳим қадрият.\n«Ватанпарварлик позициясини эгаллаган» журналистларни қўрқитишга уринишлар муваффақиятсизликка маҳкум.\nПутиннинг сўзларини қандай тушуниш мумкин?\nВладимир Путин Украина билан уруш даврида иккинчи бор ядро қуролини қўллаш имконияти ҳақида эслатмоқда.\n«Ярс» қитъалараро баллистик ракетаси Москвадаги ғалаба парадида. 2018 йил\nФОТО: Сергей Бобилёв / TASS\n27 феврал куни у мамлакат тийиб турувчи ядровий кучлари «алоҳида муҳим жанговар навбатчилик режими»га ўтказилишини эълон қилганди. Энди эса у Украинадаги вазиятга ташқаридан аралашув бўлган тақдирда, жавоб жуда тезкор бўлишини айтмоқда.\nПутин айнан ядровий кучларни назарда тутаётганига аниқлик киритмаган, шунчаки Россияда мавжуд бўлган ва қўллаш учун шай ҳолатда турган маълум «инструментлар» ҳақида эслатиб ўтди. Аммо «қарши жавоб зарбаси» атамаси - айнан тийиб турувчи ядровий кучларни ифодалайди.\nШу билан бирга, феврал ойидаги баёнотда бўлгани каби, унинг сўнгги сўзлари ҳам ядровий кучларни қўллаш концепциясидаги ўзгаришни англатиши мумкин бўлган қандайдир янги қоидаларни ўз ичига олмаган.\nПутин тийиб турувчи ядровий кучларини шай ҳолатга келтирди. Бу нимани англатади?\n2020 йил июнида Россия «Ядровий тийиб туриш соҳасидаги давлат сиёсати асослари» номли ҳужжат қабул қилинган, уни ноформал мудофаа доктринаси, тўғрироғи, унинг стратегик ядровий кучлардан фойдаланиш соҳасидаги кенгайтирилган тавсифи деса ҳам бўлади. Унда, хусусан, ядровий қурол қўллаш шартлари келтирилган.\nБу шартлардан бири - Россия томон баллистик ракета учаётгани тўғрисида ишончли маълумот мавжудлиги ҳисобланади. Бошқача айтганда, Москвада зарба бериш бўйича қарор бу ердагилар Россияга қарата қитъалараро ҳаракатланувчи ядровий ракеталар учирилгани ҳақида хабардор бўлишгач, қабул қилинади - ҳатто бундай ракеталар нишонгача етиб бормаган тақдирда ҳам.\nАйнан шундай зарба «қарши жавоб зарбаси» дейилади.\nДушман ракеталари нишонга етиб борганидан кейин бериладиган «жавоб» зарбаси тушунчаси ҳам мавжуд. Бу ҳам Россия стратегик ҳужжатида назарда тутилган - ва бундай зарба «Россия Федерацияси ёки унинг иттифоқчиси ҳудудига ядровий ва/ёки бошқа оммавий қирғин қуроли қўлланган тақдирда» берилиши мумкин.\nНазарий жиҳатдан, «олдини олувчи» зарба ҳам бўлади, бу душман ракеталарини стартдан олдин тўхтатишни назарда тутади, аммо «Давлат сиёсати асослари»да бу ҳақда келтирилмаган.\nКонцепцияда Путин 27 апрел кунги чиқишида тилга олган «стратегик характердаги номақбул таҳдидлар» ҳақида ҳам сўз боради, гарчи сўзма-сўз шундай формулировкада келмаса ҳам - ҳужжатга кўра, Москва ядровий кучлардан «Россияга қарши оддий қуроллар билан тажовуз қилиш ва давлатнинг мавжудлигига таҳдид солиш» вазиятида ҳам фойдаланиши мумкин.\nБутун Россия мавжудлиги йўқ қилишдан кўра кичикроқ кўламли таҳдидни «номақбул стратегик характердаги таҳдид» сифатида тушуниш мумкинми, йўқми, буни Путиннинг сўзларидан англаш қийин.


Марадонанинг шифокорлари унинг ўлимига сабабчи бўлганликда айбланиб судга тортилади\nЖаҳон 07:43 / 23.06.2022 6110\nАргентиналик собиқ футбол юлдузи Диего Армандо Марадонанинг тиббий жамоаси саккиз нафар аъзоси эҳтиётсизлик оқибатида ўлимга сабаб бўлганликда айбланиб, судга тортилиши керак, деб хабар берди AFP 22 июнь, чоршанба куни суддаги манбасига таяниб. Бўлажак жараённинг аниқ бошланиш санаси ҳозирча айтилмаган.\nАйбланувчилар орасида нейрохирург ва Марадонанинг шахсий шифокори Леополдо Луке ҳам бор. Марадона 2020 йилнинг ноябрида 60 ёшида вафот этди, ўлимнинг расмий сабаби юрак-қон томир тизимининг бузилиши бўлди. Бундан уч ҳафта олдин Луке Марадонага миядаги тромбни олиб ташлаш учун операция ўтказган эди.\nТергов шуни кўрсатадики, бемор касалхонадан жуда эрта чиқарилган ва унинг шифокорлар гуруҳи унга етарлича ёрдам кўрсатмаган, Марадона эътиборсизлик туфайли бир ўзи қолиб кетган. Айбланувчилар орасида психиатр Агустин Косачов, психолог Карлос Диас, тиббий координатор Нэнси Форлини, Марадона билан ишлаган ҳамширалар ва санитарлар ҳам бор. Уларнинг барчаси ўз айбларини инкор этяпти. Агар айбдор деб топилса, улар 8 йилдан 25 йилгача қамоқ жазосига ҳукм қилиниши мумкин.\n2020 йилнинг 26 ноябрь куни Диего Марадона билан видолашув маросими тартибсизликларга айланиб кетди. Ўшанда маросим бўлиб ўтган президент саройи олдидаги майдонга йиғилган ўн минглаб мухлислари ўз кумири билан хайрлашишга йўл қўймасликларидан қўрқиб, кордонни ёриб ўтишди. Полиция билан тўқнашувлар содир бўлиб, бир неча киши яраланди.\n23:58 / 02.07.2022 2057\n23:58 / 02.07.2022 2765\n23:50 / 02.07.2022 4339


Маданият ва санъатни ривожлантириш жамғармаси арт-медиаторлар танловини эълон қилади\nЎзбекистон Республикаси Маданият ва санъатни ривожлантириш жамғармаси La Biennale Di Venezia – Венециядаги 59-Халқаро Санъат Биенналесида Ўзбекистон Республикаси Миллий павилони учун\nарт-медиаторлар танловини эълон қилади.\nЎзбекистон Республикаси Маданият ва санъатни ривожлантириш жамғармаси (кейинги ўринларда Жамғарма)\nLa Biennale Di Venezia – Венециядаги 59-Халқаро Санъат Биенналесида Ўзбекистон Республикасининг Миллий павилони учун арт-медиаторлар танловини эълон қилади.\nВенециядаги 59-Халқаро Санъат Биенналеси (бундан кейин – Биеннале) 2022-йилнинг 23-апрелидан 27-ноябрига қадар давом этади. Биеннале – санъат дунёсининг асосий тенденцияларини ўзида ифодаловчи замонавий санъатнинг энг машхур жаҳон форуми ҳисобланади. Марказий Осиё мамлакатлари ичида Ўзбекистон Республикаси Биенналеда кетма-кет иккинчи йил ўз лойиҳасини тақдим этаётган илк давлатдир.\nБиенналедаги Ўзбекистон Республикасининг Миллий павилонининг арт-медиаторлари 2-3 ой давомида Венеция ҳудудида (Италия) яшайди ва юртимиз экспозициялари бўйлаб меҳмонларга йўлбошчи бўлиб, уларни назорат қилади. Танлаб олинган номзодлар қуйидагича тақсимланади:\nI гуруҳ – апрел-июн\nII гуруҳ – июл-август\nIII гуруҳ – сентябр-ноябр\nМедиатор вазифалари қуйидагилардан иборат бўлади:\n- Павилон меҳмонларини кутиб олиш;\n- Уларга кўргазма консепсияси, экспонатлар, рассомлар асарлари ҳақида сўзлаб бериш, шунингдек, ташриф буюрувчиларни Ўзбекистон маданияти ва тарихи ҳақидаги ҳамда бошқа қизиқтирган саволларига жавоб бериш;\n- Фавқулодда кутилмаган ҳар қандай ҳолатда Жамғарма жамоаси билан алоқада бўлиш;\n- Экспонатлар ва экспозициялар хавфсизлигини назорат қилиш;\n- Ўзбекистон Миллий павилони меҳмонларига кўргазмага таалуқли буклетлар, каталоглар ва бошқа тарқатма материалларни тарқатиш;\n- Маҳаллий менежерлар билан алоқада бўлиш;\n- Жамғарма жамоасига Венецияда ташкил этиладиган, Миллий павилон ҳудудида ҳамда ундан ташқарида ўтказиладиган тадбирларда кўмаклашиш;\n- Жамғарма жамоасига Миллий павилонга ташриф буюрувчилар ҳақида барча керакли маълумотларни тақдим этиш, шунингдек павилонга ташрифлар сони мониторингини ўтказиш;\n- Павилонга муҳим меҳмонлар ва матбуот вакиллари ташриф буюрганда, бу ҳақида Жамғарма жамоасига хабар бериш.\nТанловда иштирок этиш учун қуйидаги ҳужжатларни юбориш зарур:\n- Ўзбекистон Республикаси фуқароси паспортининфг скан-нусхаси;\n- Видеомурожаат шаклидаги мотивацион хат (видеонинг давомийлиги 3 дақиқадан ошмаслиги керак, видеони ҳавола орқали юборинг);\n- Олий ёки ўрта таълим тўғрисидаги гувоҳнома;\n- Инглиз тилини билиш ҳақидаги сертификат (агар мавжуд бўлса, итальян тили ҳам);\n- Инглиз тилида тузилган резюме;\n- Тавсия хатлари, сертификатлар, миннатдорчилик хатлари ва ҳ.к.\nҲужжатлар “Mediator – Art Biennale Di Venezia 2022” мавзуси билан edudep@acdf.uz электрон манзилга юборилиши керак. Танловга аризалар 2022-йил 10-мартгача қабул қилинади.\nВидеомурожаат форматидаги мотивацион хат лойиҳада иштирок этишингизнинг мақсади ва моҳиятини ўз ичига олиши ва қуйидаги саволларга жавоб бериши керак:\n- Лойиҳа ҳақида қаердан билиб олдингиз ва нима учун иштирок этишга қарор қилдингиз?\n- Илгари қайси халқаро ёки маҳаллий кўнгилли ва ижтимоий лойиҳаларда иштирок этгансиз?\n- Санъат ва маданият соҳасида тажрибангиз борми?\n- Мамлакатимиз тарихи ва маданияти ҳақида қандай қизиқарли фактларни хорижий меҳмонлар билан бўлишишингиз мумкин?\n- Республикамизнинг турли шаҳарларида бўлганмисиз?\n- Сиз Европа ва чет элда бўлганмисиз?\n- Сизнинг мулоқот қуриш қобилиятларингиз қандай?\n- Сиз аввал жамоада ишлаганмисиз?\n- Сиз лойиҳани ва умуман Ўзбекистон маданий муҳитини ривожлантиришга қўшадиган ҳиссангизни қандай кўрасиз?\nТанлов ҳайъати номзоднинг қуйидаги кўникмаларини баҳолайди:\n- Ўзбекистон маданияти ва санъати, тарихи, анъаналари соҳасидаги билимлар;\n- Мулоқот қилиш қобилияти;\n- Жамғарма лойиҳалари ва ташаббуслари ҳақидаги маълумот;\n- Аналитик ва танқидий фикрлаш қобилияти;\n- Жамоада ишлаш тажрибаси;\n- Стрессга чидамлилик;\n- Итальян ва ўзбек тилларини билиш устунлик беради.\nЛойиҳанинг саралаш босқичлари:\n- Иштирок этиш учун ариза бериш: 2022-йил 10-мартгача\n- Иккинчи босқич, интервью: 2022-йил 30-мартгача\n- Натижаларни эълон қилиш: 2022-йил 5-апрелгача\nТанловнинг барча босқичларидан ўтган номзодлар Венециядаги 59-Халқаро санъат Биенналесида 2022-йил Миллий павилонининг медиаторлари бўладилар.\n*Номзодлар хорижга чиқиш паспортига эга бўлиши, шунингдек давлатдан чиқиш учун чекловлардан холи бўлишлари лозим\nЖамғарма томонидан медиаторларнинг қуйидаги харажатлари қопланади:\n- Кундалик (Ўзбекистон Республикаси қонунчилигига мувофиқ меъёр бўйича (Молия вазирлигининг 2015-йил 19-ноябрдаги 2730-сонли буйруғи);\n- Виза тўловлари;\n- Венеция ҳудудида турар жой (Италия);\n- Суғурта полиси (Сovid-19ни ҳисобга олган ҳолда);\n- Тошкент-Венеция-Тошкент авиақатнов чипталари;\n- Ички трансфер учун йўл чипталари;\n- Сим карта.\nЖамғарма ҳақидаги маълумотни қуйидаги ҳаволалар орқали топишингиз мумкин:\nРасмий сайт: http://acdf.uz


Тошкент шаҳри. Ҳаво ўзгариб туради, баъзи бироз ёғингарчилик (ёмғир, қорга айланиши мумкин) бўлиши мумкин. Шарқий шамол йўналишини ўзгартириб, ғарбдан 5-10 м/с тезликда, баъзи 12-17 м/с гача кучайиши мумкин. Ҳарорат кечаси 0-2 даража, кундузи 7-9 даража илиқ бўлади.\nҚорақалпоғистон Республикаси, Хоразм вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда. Ҳарорат кечаси 4-9 даража совуқ, кундузи 5-10 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда. Ҳарорат кечаси 3 даража совуқ-2 даража илиқ, кундузи 6-11 даража илиқ бўлади.\nТошкент, Сирдарё ва Жиззах вилоятлари. Ҳаво ўзгариб туради, баъзи жойларда бироз ёғингарчилик (ёмғир, қорга айланиши мумкин) бўлиши мумкин. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда, баъзи жойларда 17-22 м/с гача кучайиши мумкин. Ҳарорат кечаси 0-5 даража илиқ, баъзи жойларда 1-3 даража совуқ, кундузи 6-11 даража илиқ бўлади.\nСамарқанд вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда, баъзи жойларда 17-22 м/с гача кучайиши мумкин. Ҳарорат кечаси 0-5 даража илиқ, баъзи жойларда 1-3 даража совуқ, кундузи 6-11 даража илиқ бўлади.\nҚашқадарё ва Сурхондарё вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда, баъзи жойларда 17-22 м/с гача кучайиши мумкин. Ҳарорат кечаси 0-5 даража илиқ, баъзи жойларда 1-3 даража совуқ, кундузи 7-12 даража илиқ бўлади.\nАндижон, Наманган, Фарғона вилоятлари. Ҳаво ўзгариб туради, баъзи жойларда бироз ёғингарчилик (ёмғир, қорга айланиши мумкин) бўлиши мумкин. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда, баъзи жойларда 17-22 м/с гача кучайиши мумкин. Ҳарорат кечаси 0-5 даража, кундузи 5-10 даража илиқ бўлади.\nРеспубликанинг тоғли ҳудудлари. Ҳаво ўзгариб туради, вақти-вақти билан қор ёғади. Баъзи жойларга туман тушади. Шарқий шамол йўналишини ўзгартириб, ғарбдан 7-12 м/с тезликда, баъзи жойларда 17-22 м/с гача кучайиши мумкин. Ҳарорат кечаси 2-7 даража совуқ, кундузи 3 даража совуқ-2 даража илиқ бўлади.


Coca Cola Суперлига. "Бунёдкор" - "Металлург". Асосий таркиблар маълум! / CHAMPIONAT.asia\n00:54ЕЧЛ. "Атлетико" – "Ливерпуль" (онлайн ҳисоб) 0 00:51ЕЧЛ. "Боруссия" – ПСЖ (онлайн ҳисоб) 0 00:28Бу қизиқ. Криштиану турмуш ўртоғига қанча маблағ ажратади? 10 00:05Спортчилар ижтимоий тармоқларда 0 00:04ЕЧЛ. "Атлетико" ва "Ливерпуль"нинг бошланғич таркиби билан танишинг 20 00:02ЕЧЛ. ПСЖ Дортмундда меҳмон бўлади (асосий таркиблар) 11 23:48"Ювентус" Кьеллини билан шартномани узайтиради. У клубда 15 йилдан бери ўйнайди 4 23:30Аллан машғулотларга қайтиш учун Гаттузодан узр сўради 0 23:11Яя Туре Хонданинг жамоадошига айланиши мумкин 2 22:56Икер Касильяс фаолиятини якунлади. У президент бўлади 18 22:35ОЧЛ-2020. Шукуров жамоасида жанговар дуранг, Манжукич ўйнаётган “Ал Дуҳайл” эса сафарда ютқазди (+жадвал) 29 22:17Хориж матбуоти: Яна бир муваффақиятсизликдан сўнг ўзбек футболини келажакда нима кутмоқда? 59 22:00Championat.asia сайтининг youtube.com'даги расмий каналига обуна бўлинг 0 21:50“Ман Сити” “Реал”, ПСЖ ва “Бавария”ни УЕФАга босим ўтказганликда айбламоқда 15 21:25Гуллит: “Ван Дейк “Олтин тўп”ни олиши керак эди” 11\nCoca Cola Суперлига. "Бунёдкор" - "Металлург". Асосий таркиблар маълум!\nCoca Cola Суперлиганинг 17-тури доирасидаги "Бунёдкор" - "Металлург" учрашувининг асосий таркиблари маълум бўлди.\n«Бунёдкор»: Абдумавлон Абдужалилов, Анвар Ғофуров, Дилшод Аҳмадалиев, Хуршид Ғиёсов, Лутфулла Тўраев, Миржаҳон Мираҳмадов, Санжар Қодирқулов, Нурилло Тўхтасинов, Шоҳруҳ Гадоев, Абдулла Абдуллаев, Санжар Турсунов.\nЗахирадагилар: Муроджон Зуҳуров, Исломжон Қобилов, Бобурбек Фарҳодов, Жасурбек Жалолиддинов, Жавоҳир Қаҳрамонов, Владислав Нуриев, Санжар Рихсибоев, Евгений Чумак, Муҳаммадодил Қаҳрамонов.\n«Металлург»: Александр Лобанов, Аббосжон Отахонов, Суҳроб Нуриллоев, Баҳром Абдураҳимов, Музаффаржон Музаффаров, Худойшукур Сатторов, Камолиддин Тожиев, Станислав Андреев, Акбаржон Исматуллаев, Баҳодир Пардаев, Андрей Шипилов.\nЗахирадагилар: Акмал Турсунбоев, Иброҳим Йўлдошев, Сервер Жепаров, Маҳмуджон Қудратуллаев, Аброр Тошқўзиев, Зоҳид Абдуллаев, Шавкатжон Муллажонов, Сергей Тумасян, Муҳаммад Исаев.


Мурожаат 17.04.2020 13:49\nЎзбекистон Республикаси Бош прокуратураси халқимизга яна бир мурожаат билан чиқди:\nБутун инсоният ХХI асрда мисли кўрилмаган катта ва оғир синовга дуч келди. Коронавирус инфекцияси аксарият мамлакатлар ҳаётини карахт аҳволга солди.\nБор куч ва имкониятлар ҳали ҳамон инфекция тарқалишини тўхтатишга, унинг шиддатини оз бўлса-да, пасайтиришга жалб этилмоқда.\nМазкур офатнинг иқтисодий, ижтимоий оқибатларини, уларнинг кўламини ва инфекция юзага келтирган инқироздан чиқиш учун қанча вақт ва ресурс талаб этилишини эса, ҳозир ҳеч ким аниқ айта олмайди.\nАна шундай мураккаб ва таҳликали шароитда ҳар томонлама оқилона иш тутаётган, ўз халқи билан ҳамжиҳатликда зарур чораларни кўраётган давлатларгина пандемиянинг таъсирини юмшатишга, жамиятда барқарорлик, тинчлик ва осойишталикни сақлашга, фуқароларнинг хавф-хатарлар билан яккама-якка қолмаслигига мушарраф бўлмоқда.\nБундай давлатлар қаторида Ўзбекистоннинг ҳам борлиги оғир кунларда барчамизга таскин бермоқда ва ҳаловатли кунларнинг яқинлигига қатъий ишонч уйғотмоқда.\nДавлатимиз раҳбарининг тегишли фармон ва қарорлари ҳамда бевосита кўрсатмалари асосида амалга оширилаётган қатъий чора-тадбирлар, улар ижросининг олий даражадаги мунтазам муҳокамаси пандемия хуружига қўйилган тўсиқ сифатида унинг мудҳиш оқибатларининг олдини олмоқда.\nЎз навбатида, касалликка чалинган ҳар бир фуқаро шахсан муҳтарам Президентимизнинг назорати ва ғамхўрлигида даволанмоқда. Бугун аксарият мамлакатларда беморлар дуч келаётган моддий ва ижтимоий муаммолар Ўзбекистонда даволанаётганлар учун долзарблик касб этаётгани йўқ.\nЭнг асосийси, аксарият фуқароларимиз амалга оширилаётган тадбирлар, хусусан карантин чораларини тўғри тушуниш ва хайрихоҳлик билан қабул қилмоқда, масъулларнинг қонуний талабларига риоя этмоқда.\nБироқ, ҳозирги шароитдаги сусткашлик, лоқайдлик, бепарволик, ортиқча хотиржамликка берилиш, ташаббускорлик ва фидойиликни унутиш эл — юртга хиёнат билан баробардир.\nАйниқса, давлат органлари ва уларнинг масъуллари коронавирус инфекциясининг мамлакатимизда кенг тарқалишининг олдини олиш, унинг давлат ва жамият ҳаётига, ҳар бир фуқаронинг кундалик турмуш тарзига салбий таъсирини камайтириш борасидаги ўзига хос курашнинг олдинги сафларида бўлиши тақозо этилмоқда.\nБинобарин, Бош прокуратура тегишли ваколат ҳамда мажбуриятлар доирасида глобал инқироз ва пандемия шароитида прокуратура органлари томонидан амалга оширилиши шарт бўлган қўшимча вазифаларни белгилаб олди.\nЖумладан, бугунги мураккаб вазиятда прокуратура органлари томонидан қуйидаги вазифалар ижросига устувор аҳамият қаратилади:\nбиринчидан, карантин муносабати билан жорий этилган чекловларда оғир вазиятга тушиб қолган оилалар, шунингдек вақтинчалик даромад манбаини йўқотган фуқароларимизни ижтимоий қўллаб — қувватлаш чораларини алоҳида назоратга оламиз.\nПрокурор секторларида ана шундай вазиятдаги 5 мингта оилага карантин даврида бевосита прокуратура органлари томонидан белгиланган миқдорларда моддий ёрдам кўрсатилади;\nиккинчидан, иш ҳақи, пенсия ва нафақа тўловларининг тўлиқлиги ва узлуксизлиги устидан қатъий назорат олиб борилади.\nБу жараёнда ижтимоий адолат ва қонунийликни таъминлашнинг барча зарур чоралари кўрилади;\nучинчидан, карантин даврида аҳолини асосий турдаги озиқ-овқат маҳсулотлари, дори-дармон ва тиббий буюмлар билан узлуксиз таъминлаш, нарх-навони барқарор сақлаш чоралари кўрилади.\n“Даладан дастурхонга” тамойили асосида қишлоқ хўжалиги ва бошқа маҳсулотлар ишлаб чиқарувчилардан бевосита истеъмолчиларга, асосийси, маҳаллаларда кўчма савдони ташкил этиш орқали фуқароларимизга энг яқин ва қулай ҳудудларга етказиб берилади;\nтўртинчидан, коронавирус пандемиясининг иқтисодиётга таъсирини юмшатиш борасидаги чора-тадбирлар доирасида:\n– тадбиркорларни қўллаб — қувватлаш, карантин чекловлари, санитария ва гигиена талабларига риоя этган ҳолда уларнинг фаолияти тўхтаб қолишига йўл қўймасликнинг барча зарур чоралари кўрилади;\n– тадбиркорларга солиқ тўловлари, банк кредитлари ҳамда коммунал тўловлар бўйича берилган имтиёзларнинг тўлиқ қўлланилиши устидан назорат олиб борилади;\n– экспортёрларни қўллаб — қувватлаш, экспорт прогнози бажарилишини таъминлаш бўйича тизимли ишлар амалга оширилади.\nБунда 3 минг 379 нафар экспортёрнинг ҳар бирига ходимларимиз бириктирилиб, юзага келаётган муаммолар биргаликда ҳал этилади ва уларга зарур амалий ёрдам кўрсатилади.\nМазкур амалиёт 30 дан ортиқ иш ўрнига эга, йирик озиқ — овқат ишлаб чиқарувчилари билан ҳам йўлга қўйилади;\n– юк ташишда турли тўсиқ ва муаммолар вужудга келишининг олдини олиш юзасидан зарур чоралар кўриб борилади. Мавжуд 516 та карантин постларига бириктирилган ходимларимиз бу борада алоҳида иш олиб боради;\n– давлат ҳамда ҳудудий инвестиция дастурлари ижроси устидан назорат янада кучайтирилади;\n– бюджет тушуми ижросини таъминлаш ва янги тушум манбаларини аниқлашга фаол кўмаклашилади;\nбешинчидан, озиқ — овқат хавфсизлигини таъминлаш чоралари доирасида прокурор секторларида ғалла парвариши, чигит экилиши, шунингдек аҳоли томорқаларида эртаки экинлар тўлиқ экилишини таъминлаш чоралари кўрилади;\nолтинчидан, карантин чекловлари даврида ҳуқуқ-бузарликлар профилактикаси ва жиноятчиликка қарши курашишлари бир зум ҳам тўхтатилмайди.\nБунда фуқароларнинг карантин қоидаларига сўзсиз риоя этишларини таъминлаш, шунингдек, коронавирус пандемияси ҳақида асоссиз хабарлар тарқатиш, аҳоли орасида саросима ва ваҳима келтириб чиқаришга уринишларнинголдиниолишгаалоҳидаэътиборқаратилади;\nеттинчидан, коронавирус инфекциясига чалинган беморлар билан мулоқотда бўлган фуқароларни аниқлаш ва уларнинг саломатлигини назоратга олишда прокуратура терговчилари санитария — эпидемиология назорати хизматларига яқиндан кўмаклашиб боради.\nИшончимиз комилки, кўпни кўрган, машаққатли даврларда тобланган халқимиз коронавирус инфекцияси тарқалиши билан боғлиқ ҳозирги синовдан ҳам ёруғ юз билан албатта ўтади.\nБунинг учун, муҳтарам Президентимиз таъбири билан айтганда, халқимиздан ҳушёрлик ва огоҳликни кескин кучайтириш, карантин билан боғлиқ жорий этилган барча тартиб-қоидаларга сўзсиз ва қатъий амал қилиш талабэтилади.\nСабр-қаноат, ирода, метиндек мустаҳкам тартиб -интизом бизни ёруғ кунларга тезроқ яқинлаштиради.\nПрокуратура органлари, уларнинг ҳар бир ходими эса, зиммасидаги вазифаларни сўзсиз бажариш баробарида ҳар қандай ёрдам ва кўмакка муҳтож фуқароларга елкадош бўлишни ўзи учун шараф деб билади.


Гулнора Каримова журналистларга карате кўрсатди\nСиёсатчи, қўшиқчи, дизайнер, шоира Гулнора Каримова 6 август куни спортдаги маҳоратини намойиш қилиб, Қибрайдаги медиа лагерида ёш журналистларга карате ва ушу бўйича мастер-класс кўрсатди.\n6 август куни Тошкент вилоятининг Қибрай туманида жойлашган “Умид гулшани” оромгоҳида ташкил қилинган ёш журналистлар медиа лагерига Гулнора Каримова ташриф буюрди.\nБу кун ҳатто “Умид гулшани” ишчи-хизматчиларига ҳам оромгоҳ ҳудудига кириш тақиқланди.\nБу ҳақда Озодликка гапирган оромгоҳ ходимасига кўра, улар медиа лагерда Гулнора Каримова карате, ушу ва гимнастика бўйича дам олувчи журналистларга мастер класс кўрсатгани ҳақида эшитганлар.\nИсмини ошкор қилмаётганимиз суҳбатдошга кўра, ўша куни оромгоҳда фақат медиа лагер ходимлари, хорижлик меҳмонлар ва жуда кўплаб қўриқчилар бўлган.\n“Ўзбекистон маданияти ва санъати форуми” жамғармаси – Фонд Форум расмий сайтида Қибрайдаги медиа лагерда Гулнора Каримова ёшларни жисмоний тарбия, спорт билан шуғулланишга даъват қилгани ва ўзининг маҳоратини намойиш қилиб барчани ҳайратга солгани ҳақида ёзди.\nСайт Каримова хонимнинг журналистларга спортнинг қайси турларини намойиш қилгани ҳақида очиқламаган.\nКаримованинг Қибрайга ташрифи тафсилотларини ўрганган Uzmetronom.com сайти ёзишича, 6 август куни президент қизининг журналистларга спорт бўйича мастер-класс кўрсатиши учун сунъий чим тўшалган.\nСайт маълумотига кўра, Каримова ушу, карате ва гимнастика бўйича қизлар учун мастер-класс кўрсатган ва йигитларга келгуси сафар ўз маҳоратини ўргатишга ваъда қилган.\n“Умид гулшани” оромгоҳидаги манбага кўра, 5 август куни очилган медиа лагер 18 августгача фаолият кўрсатади.\nМанбанинг айтишича, мамлакатнинг турли ҳудудларидан келган журналист, оператор ва монтажчилардан иборат 150 дан зиёд ёшлар лагерда дам олиш билан биргаликда хорижлик меҳмонлардан журналистика сирларини ҳам ўрганишади.\nФонд Форум сайтида ёзилишича, медиа лагердаги хорижликлар орасида, жумладан, европалик таниқли кино продюссер Режи Газельбаш, Россиянинг Amazing life телеканали режиссёри Алекс Стренов, ҳиндистонлик оператор Шамсўз Зоха, машҳур “Пуштиранг партерра” мультфильми режиссёр-аниматорларидан бири таиландлик Адесорон Саоваделар бор.\nХорижлик меҳмонлар икки ҳафта давомида тележурналистика, газета ва Интернет журналистикаси бўйича ҳам назарий, ҳам амалий машғулотлар олиб боришади.\nФонд Форум маълумотига кўра, Қибрайдаги медиа лагер Гулнора Каримова томонидан ташкил қилинган.\nСиёсатчи, дизайнер, қўшиқчи, шоира сифатида танилган ва кейинги пайтда Фонд Форум орқали ўз саҳоватпешалигини намойиш қилаётган Гулнора Каримова айни пайтда Ёшлар медиа кенгаши раиси ҳамдир.


Rolls-Royce янги кабриолет намойиш қилди\n21:28 / 15.09.2015\nБуюк Британиянинг Rolls-Royce автомобилсозлик компанияси янги ультралюкс синфидаги Rolls-Royce Dawn кабриолетини намойиш қилди. Автомобиль Франкфуртда бўлиб ўтаётган автосалонда илк бор намойиш қилинди.\nДизайнерларни автомобилни яратишга 1952 йилдаги модель илҳомлантирди. Янги машинанинг номи “Тонг” деб таржима қилинади ва ишлаб чиқарувчилар машинани “ҳар бир янги кун ўзида сақловчи чорловчи имкониятлар” билан боғлашмоқда.\nКабриолет йиғилувчи юмшоқ матоли том билан жиҳозланган. Том соатига 50 км тезликда 22 сонияда йиғилади.\nRolls-Royce Dawn капоти остида 12 цилиндрли 6,6 литр ҳажмга эга икки турбонаддувли двигатель жойлашган. Двигатель 563 от кучига эриша олади. Салондаги ўриндиқлар алоҳида – айри кўринишида жойлашган.\nМашина 16 та динамикли Bespoke аудиотизими билан жиҳозланган. Ички ўрнатилган микрофон эвазига овоз ва тоналликни созлаш мумкин. Машинанинг яна бир ўзига хос жиҳати шундаки, унда йўловчиларни таниш тизими мавжуд бўлиб, у тепловизор каби ишлайди.


Қирғизистонда Туркий тилли давлатлар ҳамкорлик кенгашининг олтинчи саммити бўлиб ўтди - Parstoday\nҚирғизистонда Туркий тилли давлатлар ҳамкорлик кенгашининг олтинчи саммити бўлиб ўтди\nсентябр 04, 2018 11:42 Asia/Tashkent\nҚирғизистоннинг Чўлпон ота шаҳрида 3 сентябрь куни Туркий тилли давлатлар ҳамкорлик кенгашининг олтинчи саммити бўлиб ўтди\nБугунги суҳбатимиз "Туркий тилли давлатлар ҳамкорлик кенгашининг олтинчи саммити”га доир мавзуга бағишланади.\nҚирғизистоннинг Чўлпон ота шаҳрида 3 сентябрь куни Туркий тилли давлатлар ҳамкорлик кенгашининг олтинчи саммити бўлиб ўтди. Унда ушбу тузилмага аъзо мамлакатлар – Озарбойжон Республикаси президенти Илҳом Алиев, Туркия Республикаси президенти Ражаб Тоййиб Эрдўған, Қирғизистон Республикаси президенти Сооронбай Жээнбеков, Қозоғистон Республикаси президенти Нурсултон Назарбоев иштирок этди. Ўзбекистон Республикаси президенти Шавкат Мирзиёев ва Венгрия Республикаси бош вазири Виктор Орбан анжуманда фахрий меҳмон сифатида қатнашди. Қирғизистонда бўлиб ўтган Туркий тилларда сўзлашувчи давлатлар Саммитида қуйидаги ҳужжатлар имзоланган: Туркий тилларда сўзлашувчи давлатларнинг VI Саммити декларацияси; Туркий тилларда сўзлашувчи давлатлар Ҳамкорлик кенгашининг бош котиби, бош котиб ўринбосарлари ҳамда Туркий академия президентини тайинлаш ҳақидаги қарор; Венгрияга Туркий тилларда сўзлашувчи давлатлар Ҳамкорлик кенгашида кузатувчи мақомини бериш ҳақидаги қарор;\nШунингдек, Саммитда қуйидаги ҳужжатлар қабул қилинган: Туркий тилларда сўзлашувчи давлатларни интеграция қилиш концепцияси; Ўзбекистон президенти саммитда сўзлаган нутқида халқларни ўхшаш тил, муштарак маънавий қадриятлар ва ҳамкорлик ришталари бир-бирига боғлаб келаётгани, бугунги кунда Кенгашнинг сиёсий кун тартибида ҳеч бир муаммо ёки келишмовчилик мавжуд эмаслигини қайд этди. “Мамлакатларимиз долзарб халқаро ва минтақавий масалаларда ўзаро мос ёки яқин қараш ва ёндашувларга амал қилиб келмоқда. Айни пайтда халқларимизнинг ҳаётий манфаатларига тўла жавоб берадиган иқтисодиёт, инвестиция, инновация, транспорт ва коммуникация, туризм, илм-фан ва таълим каби соҳаларда ўзаро ҳамкорлик фаол ривожланмоқда”, деди Шавкат Мирзиёев.\nЎзбекистон президенти Ўзбекистон Туркий тилли давлатлар ҳамкорлик кенгашига аъзо мамлакатлар, аввало, қўшни давлатлар билан ҳамкорликни изчил ривожлантираётгани, ушбу халқаро тузилманинг келажагига катта умид ва ишонч билан қарашини таъкидлади. “Туркий кенгаш доирасида ўзаро самарали ҳамкорликни янада ривожлантиришдан манфаатдормиз. Ҳозирги босқичда унинг фаолиятида мамлакатимиз учун амалий жиҳатдан қизиқиш уйғотадиган йўналишлар бўйича иштирок этишга тайёрмиз”, дея таъкидлаб ўтди Ўзбекистон раҳбари.\nЎзбекистон президенти Туркий тилли давлатлар ҳамкорлик кенгаши саммитида қадимий Хивани ташкилот пойтахтига айлантириш таклифини берди. Шунингдек, Чўлпон отадаги саммитда чиқиш қилиб, Ўзбекистон ушбу ташкилотга тўлиқ аъзо сифатида киришга тайёрлигини билдирди. Унинг таъкидлашича, Туркий тилли давлатлар ҳамкорлик кенгаши иши иштирокчи давлатлар нуфузини оширишга ёрдам беради ва долзарб муаммоларни ҳал этиш учун шароит яратади. Бундан ташқари, Мирзиёев ҳамкасбларини инвестициялар, савдо-иқтисодий, таълим, сайёҳлик ва тадбиркорлик соҳаларида ҳамкорликни мустаҳкамлашга чақирди. Ўзбекистон президенти Туркий тилли давлатлар ҳамкорлик кенгашига раислик Қирғизистон Республикасига ўтгани муносабати билан президент Сооронбай Жээнбековни табриклади.\nҚирғизистон президенти Сооронбай Жээнбеков Ўзбекистоннинг Туркий тилли давлатлар ҳамкорлик кенгашида иштирок этиш ниятини юқори баҳолади. Қирғизистон президентининг сўзларига кўра, бу қадам Туркий кенгашнинг кенгайиши ва унинг халқаро майдондаги нуфузининг ошиши учун яхши шароит яратади, ташкилотга янги нафас беради ҳамда кўплаб янгиланишлар манбаига айланади. У мазкур саммит туркий тилли давлатларнинг кўп асрлик дўстлигини янада юқори босқичга кўтаришига ва унинг тарихида янги саҳифа очишига ишонч билдирди. Унга кўра, Ўзбекистоннинг Туркий тилли давлатлар кенгашига қўшилиши Хитой-Қирғизистон-Ўзбекистон темир йўли қурилишининг тезроқ бошланишига туртки бўлади. Туркий тилли давлатлар саммитада биринчи марта Ўзбекистон президенти иштирок этди. Дунёдаги туркий тилли 6 давлатдан бири бўлган Ўзбекистон раҳбарияти Туркий тилли давлатлар ҳамкорлиги кенгаши саммитларидан бирортасида иштирок этган эмас.\nЎзбекистоннинг Туркий кенгашга аъзо давлатлар билан ўзаро савдо ҳажми охирги бир йилда 40 фоиздан зиёд ошган. Ўзбекистон президенти бу кўрсаткичлардан анча юқори марраларга эришиш мумкинлигини таъкидлаб, Туркий тилли давлатлар ҳамкорлик кенгаши доирасидаги алоқаларни ривожлантиришга доир муҳим йўналишларга тўхталиб ўтди. Аввало, савдо-иқтисодий ва инвестициявий ҳамкорликни кенгайтириш, етакчи саноат корхоналари, банк-молия институтлари ва тадбиркорлик тузилмалари ўртасида кооперация алоқаларини кучайтириш зарурлигини таъкидлади. Туркий тилли давлатлар ҳамкорлик кенгашига Ўзбекистон, Озарбойжон, Қозоғистон, Қирғизистон ва Туркия аъзо давлатлар ҳисобланади. 2018 йилнинг 30 апрель куни Туркия президенти Режаб Тоййип Эрдўғон билан Тошкентда бўлиб ўтган учрашувдан сўнг президент Шавкат Мирзиёев Ўзбекистон Туркий тилли давлатлар ҳамкорлиги кенгашига қўшилишини эълон қилган эди.\nЎзбекистон ва Озарбойжон реcпубликалари ўртасида ҳарбий ҳамкорликга оид ҳужжат имзоланди\nБишкекда туркий тилдаги давлатлар Парламент ассамблеясининг еттинчи ялпи йиғилиши бўлиб ўтди


Мисрдаги тўқнашувларда қурбонлар сони ўттиздан ошган - BBC News O'zbek\nМисрдаги тўқнашувларда қурбонлар сони ўттиздан ошган\nImage caption Мурсий тарафдорларига "тинч намойишлар" учун рухсат берган армия уларга қарши ўт очгани айтилади.\nМисрдаги вазият борган сари мураккаблашиб бормоқда. Мамлакатнинг барча шаҳар кўчаларида тўқнашувлар авж олган.\nТартибсизликлар намойишчилар Муҳаммад Мурсий қамаб қўйилган деб ишониладиган ҳарбий базага қараб юра бошлаганларидан сўнг бошланди. Улар Мурсийни қувватловчи шиорларни айтиб қичқиришарди.\nМухбирларнинг сўзларига кўра, бир қанча намойишчилар Мурсийнинг суратини ҳарбий база атрофидаги тиканли сим тўсиқлар устига ўрнатмоқчи бўлишганда, ўқ овозлари янграган.\nЎқ намойишчиларга қарата ҳам узилди. Ҳарбий база олдида йиғилган намойишчилар ҳарбийларнинг бу ҳаракатидан ғазабга минганлар. "Биз Қуролли кучлар раҳбари генерал ал-Сисига айтамизки, агар у бизнинг президентни қайтармаса, биз уни чиқариш учун куч ишлатишга тайёрмиз",- дейди одамлардан бири.\nОхирги хабарларга кўра, Мисрнинг иккинчи йирик шаҳри Александрияда 12 киши, Қоҳирада уч киши ҳалок бўлган.Жума куни Миср бўйлаб 30 дан ортиқ киши қурбон бўлган, уларнинг аксарияти ўқ тегиб ўлгани айтилади.\nImage caption Полиция ҳаракатни жиловлаш мақсадида Нил орқали ўтадиган кўприкни ёпиб, ҳарбий база атрофига симли тўсиқлар ўрнатган.\nМурсий тарафдорларига қарши жангда мухолифат томонига хавфсизлик кучлари ҳам қўшилган.\nМухбирларнинг айтишича, шаҳарда бир неча соатлардан буён отишма овозлари давом этмоқда. Томонлар бир-бирларига тош ва "Молотов коктейли"ни улоқтиришяпти.\nМухолифат тарафдорларидан бири қўлида миллий байроқ билан баланд бино томига чиқиб олган ва Мурсий шаънига ҳақоратли сўзларни айтиб қичқирган.\nБунга жавобан исломийлар ҳам томга чиқишган ва зўравонликлар у ерда давом этган.\nТаҳрир майдонидаги Саййид Аҳмад исмли намойишчига кўра, "Мусулмон Биродарлар" тарафдорлари энди ўч олишни хоҳлашмоқда:\n"Бизнинг талабларимиз бажарилди, лекин Биродарларнинг талаблари амалга ошмади. Улар қон тўкишни исташмоқда. Бизнинг талабимиз нон, озодлик ва ижтимоий адолатдир. Биз бутун Мисрда бу нарсага эришишни хоҳлаймиз. Биз ҳар бир мисрлик ўз ҳуқуқига эга бўлишини истаймиз",-дейди у.\nМусулмон Биродарлар тарафдорлари Қоҳирадаги Рабаа масжиди олдида туришибди. Бир намойишчининг айтишича, жума кунги қон тўкилиши эски ҳукуматни қайтармоқчи бўлганлар томонидан уюштирилган:\n"Кеча бутун Миср бўйлаб содир этилган зўравонликлар генерал Абдул Фаттоҳ ал-Сиси бошлиқ қуролли кучларнинг ҳарбий тўнтариш орқали эски ҳукуматни қайтариб олишга уринишидир. Лекин улар бунга эришолмайдилар, чунки 32 миллиондан ортиқ киши кўчаларга чиқиб, ҳарбий тўнтаришни қоралашди".\nМурсий тарафдори бўлган Аҳмад ал-Талабий деган киши "Биз намойишларни давом эттирамиз. Худо хоҳласа, Таҳрир майдонига қайтамиз ва президент Муҳаммад Мурсий озод бўлиб, президентликка қайтади", дейди ишонч билан.\nЯна бир намойишчи эса ярашув тарафдори, зўравонлик ва қон тўкишлар тугатилиши кераклигини таъкидлайди:\n"Йўқ, биз қон тўкилишини истамаймиз. Бу асосий чора эмас. Зўравонликдан нафратланамиз. Биз тинчликда яшашни хоҳлаймиз. Уларнинг ҳам талаблари бизники каби бажарилиши керак. Бизнинг ҳаммамиз демократиядан улушимизни олишимиз, ҳеч кимни чеклашимиз керак эмас. Биз ҳаммамиз мисрликлармиз", - дейди у.\nШу тариқа қудратдан кетказилган президент Мурсий тарафдорлари ва армия ўртасидаги қонли тўқнашувларда ўлганлар сони 60га етди, 600 дан ортиқ киши яраланди.\nБир йил олдин Мисрдаги инқилоб натижасида қудратга келган президент оммавий намойишлар ортидан ағдарилди ва ҳибсга олинди.\nУнинг мухолифлари Таҳрир майдонида байрам қилишаркан, Мурсий тарафдорлари янги ҳукуматга қарши намойишга чиқишди.\nЖума намозидан сўнг кўча жанглари Қоҳира, Александрия ва бошқа йирик шаҳарларни қамраб олди.\nМухбирларга кўра, "Мусулмон Биродарлар"ҳаракатининг раҳбари Муҳаммад Бадийнинг масжид олдидаги чиқиши намойишчиларни руҳлантирган ва янги ҳукуматга қарши кўчага чиқишга туртки бўлган.\n"Аллоҳ Мурсийга ғалаба қозониш ва яна президент қароргоҳига қайтишига ёрдам беради", деб айтган Муҳаммад Бадий йиғилганларга қарата.\nҚоҳирадан келаётган хабарларга қараганда, полиция ҳаракатни жиловлаш мақсадида Нил орқали ўтадиган кўприкни ёпиб, симли тўсиқлар ўрнатган.\nМиср муваққат раҳбари қасамёд қилди\nМисрдаги жорий инқирознинг илдизлари қаерда?\nФотогалерея Президент Мурсийни кетказган Миср байрам қилмоқда


Ироқ парламенти бош вазир томонидан таклиф қилинган ислоҳотларга овоз берди\n00:25 / 12.08.2015 1408\nИроқ вакиллар кенгаши (парламент) 11 август куни бир овоздан 9 август куни мамлакат бош вазири Ҳайдар ал-Ободий тақдим қилган ислоҳотларнинг амалга оширилишига овоз берди. Депутатлар мамлакат бош вазирини қўллаб-қувватладилар. Ободий вице-президентлар ва бош вазир ўринбосарлари лавозимларини қисқартириш, коррупция бўйича ишларнинг тергов қилинишини қайта бошлаш ва давлат амалларини диний ва партия тамойили бўйича тақсимланишини қисқартиришга буйруқ берди.\nAl Sumaria телеканали маълумотларига кўра, ушбу муносабат билан ўтказилган йиғилишда 297 нафар депутат иштирок этди. Ислоҳотлар пакетининг қабул қилинишига нафақат парламент, балки Вазирлар кенгашининг маъқуллови талаб қилинган эди. Бу маъқуллов 9 августда олинган.


Тошкентда пропискасиз ишлаш ва уй олиш мумкин бўлди « Ўзбекистон Халқ Ҳаракати\nТошкентда пропискасиз ишлаш ва уй олиш мумкин бўлди\nБи-Би-Си радиосининг хабар беришича, Ўзбекистонда вақтинчалик ёки доимий пропискаси бўлмаган шахсларни ишга олишдаги тақиқ бекор қилинган. Ўзбекистон фуқаролари Тошкент шаҳри ва вилоятида кўчмас мулк олиши учун прописка талаб қилинмайди. Бу ҳақда 22 январ куни Президент Мирзиёев фармон имзолаган.\nПрописка мавзуси 2018 йилги давлат дастурида муҳокамага қўйилганди.\n“Ўзбекистон 24” телеканалининг хабар беришича, фармонга мувофиқ пропискасиз фуқарони ишга олган иш берувчини жавобгарликка тортиш масъулияти бекор қилинади.\nБундан ташқари Тошкент шаҳри ва вилоятида доимий пропискага эга бўлмаган фуқаролар учун асоссиз спекуляциянинг олдини олиш чораларини кўрган ҳолда иккиламчи бозордан кўчмас мулк сотиб олишга бўлган чекловлар бекор қилинади.\n“Фаол тадбиркорлик, инновацион ғоялар ва технологияларни қўллаб-қувватлаш йили” давлат дастури лойиҳасига биноан, Ўзбекистонда паспорт тизимини соддалаштириш режалаётган эди.\nУнда билдиришича, прописка, паспорт олиш жараёни, ишга жойлашиш ва бошқа конституцион ҳуқуқлардан фойдаланиш йўлида кўплаб чекловлар бекор қилинади.\nҲужжатга биноан, мавсумий ишларга жалб этилувчи фуқароларни вақтинча рўйхатдан ўтказиш йўлидаги чекловлар бекор қилинади.\nШу пайтгача улардан турар жой ижараси ёки турар жойдан бепул фойдаланиш ҳақидаги шартнома талаб қилинар эди. Охирги режаларга биноан, бу каби талабдан ҳам воз кечилади.\nҲужжатлар 1 апрелда тайёр бўлиши кутилаётганди. Бироқ Шавкат Мирзиёев 22 январдарги фармони билан ушбу тақиқиларни олиб ташлаган.\nКузатувчилар Россияга ишлаш учун кетаётган 52 ўзбекистонликнинг Қозоғистон ҳудудида автобусда ёниб кетиши ушбу ҳужжатнинг белгиланган муддатдан олдин имзоланишига сабаб бўлган бўлиши мумкинлигини айтмоқда.\nФармонга биноан, иш берувчилар эндиликда фуқаролардан вақтинчалик ёки доимий пропискани талаб қилмайдилар.\nҚонун лойиҳасида вақтинчалик ёки доимий пропискасиз яшаётган фуқаролар ёки уларни турар жой билан таъминлаган фуқароларга нисбатан маъмурий жазо турлари юмшатилиши ҳам кўзда тутилганди.


ЎЗБЕКИСТОН ПРЕЗИДЕНТИНИНГ ОЛИЙ МАЖЛИСГА МУРОЖААТНОМАСИ ИСЛОМ ҲАМКОРЛИГИ ТАШКИЛОТИ НАШРИ ДИҚҚАТ МАРКАЗИДА » O'zbekiston musulmonlar idorasi Qashqadaryo viloyati vakilligi rasmiy sayti\n10-01-2021, 18:31 23 Ўқиш режими + -\nМалайзиянинг машҳур «OIC Today» журналида «Президент Шавкат Мирзиёевнинг Олий Мажлисга Мурожаатномаси» сарлавҳали таҳлилий мақола нашр этилди, деб хабар бермоқди «Дунё» АА.\nНашр Ўзбекистонда ўтган «Илм, маърифат ва рақамли иқтисодиётни ривожлантириш йили»да барча соҳаларни ислоҳ қилиш учун амалга оширилган кенг кўламли ишлар янги мамлакат қуришга қаратилганлигини таъкидламоқда. Мисол тариқасида бир қатор маълумотлар келтирилган. Жумладан, олий ўқув юртларига қабул қилиш параметрлари 2016 йилга нисбатан 2,5 баравар, ўзбек ёшларини олий маълумот билан қамраб олиш даражаси эса 9 фоиздан 25 фоизгача ўсди. Шунингдек, биринчи марта кам таъминланган оилаларнинг мингга яқин қизлари махсус давлат грантлари асосида олий ўқув юртларига қабул қилинганлиги қайд этилган.\nШу билан бирга, муаллиф ўқувчиларни Ўзбекистоннинг иқтисодий ривожланиш соҳасидаги ютуқлари билан таништирди. Таъкидланишича, Халқаро валюта жамғармаси ва халқаро рейтинг агентликлари ҳисоб-китобларига кўра, Ўзбекистон дунёдаги мавжуд вазиятга қарамай, 2020 йилда иқтисодий ўсишнинг ижобий суръатларини сақлаб қолди. Бундан ташқари, мамлакатда 197 та йирик, минглаб кичик ва ўрта корхоналар ҳамда инфратузилма яратилди.\nНашрда мамлакатимизнинг БМТ Инсон ҳуқуқлари бўйича кенгашига сайланиши, шунингдек, Ўзбекистон раҳбарининг БМТ минбаридан айтилган глобал ва минтақавий ташаббуслари алоҳида эътироф этилди. Муаллиф таъкидланганидек, ушбу ташаббуслар катта қизиқиш билан кутиб олинган ва дунё ҳамжамияти томонидан қўллаб-қувватланмоқда.\nШу билан бирга, мақолада Президент Шавкат Мирзиёев ёшларнинг улкан мақсадларга эришиш имкониятларини кенгайтиришни устувор вазифа сифатида белгилаганлиги таъкидланган. Шу муносабат билан мамлакатда давлат раҳбари томонидан таклиф қилинган «Янги Ўзбекистон мактаб остонасидан, таълим ва маърифат тизимидан бошланади» тамойили доирасида кенг кўламли ислоҳотлар режалаштирилган.\n«2021 йилда соғлиқни сақлаш тизимини ривожлантиришга алоҳида эътибор берилади. Коронавирус пандемиясига қарши кураш Ўзбекистон учун энг муҳим вазифалардан бири бўлиб қолади. Мазкур вазифалар учун 2021 йилги давлат бюджетида 300 миллион долларлик захира шакллантирилди. Ушбу маблағлар аҳолини коронавирус инфекциясига қарши эмлаш учун ҳам сарфланади», - дейилади мақолада.\nХулоса ўрнида Малайзия ОАВ мамлакатни барқарор ривожлантириш мақсадида Ҳукумат бошланган ислоҳотларни изчил давом эттиришини ва ҳар бир фуқаро ўз ҳаёти ва тақдири Ўзбекистоннинг тақдири ва келажаги билан узвий боғлиқлигини янада чуқурроқ ҳис қилишини билдирган.\n«OIC Today» - бутун дунё сиёсатчилари учун Ислом ҳамкорлиги ташкилоти (ИҲТ) мамлакатлари ҳақидаги премиум-классдаги ишбилармонлик ва инвестициявий журнал.


Элликқалъада оғир оқибатларга олиб келган ЙТҲ рўй берди – Газета.uz\nФото: ИИВ ЙҲХБ\nЭлликқалъада оғир оқибатларга олиб келган ЙТҲ рўй берди\nЭлликқалъа туманида жиддий оқибатларга олиб келган авария юз берди. ЙҲХБ хабар беришича, икки киши вафот этган ва икки киши жароҳатланган. «Газета.uz» хабарига кўра, тўрт киши ҳалок бўлган, уч киши касалхонага ётқизилган.\n21 декабр 2020, 11:41 Жамият\nШанба куни кечқурун Қорақалпоғистоннинг Элликқалъа туманида оғир оқибатларга олиб келган ЙТҲ юз берди.\nХабарга кўра, автоҳалокат 4Р165 «Урганч-Чалиш-Беруний-Бўстон» давлат аҳамиятидаги йўлнинг 36−37-километрида содир бўлган.\nУрганч йўналиши бўйича ҳаракатланаётган Cobalt русумли автомашина қарама-қарши йўналишга чиқиб, Spark билан тўқнашган. Хабарда айтилишича, иккала ҳайдовчи ҳам вафот этган ва Кобальтнинг икки йўловчиси касалхонага ётқизилган.\n«Газета.uz» маълумотларига кўра, жами уч киши касалхонага ётқизилган — она (39 ёш) ва икки ўғил (17 ва 15 ёш). Бундан ташқари, Cobalt’да бўлган 3,5 ёшли эгизак қизлар вафот этган. Ҳайдовчи уларнинг отаси бўлган.\nВоқеа инсон омили, яъни Cobaltнинг қарама-қарши чизиққа чиқиб кетиши сабабли содир бўлганлиги айтилмоқда.


Чоршанба, 23 Сентябр 2015 20:18\nНега опа-сингиллар ўз эрлари учун ясан-тусан қилишмайди?\nЭҳтимол ҳар бир келиннинг ўз баҳонаси бордир, шунга кўра, у ўзига қарамай қўяди, уйида эри учун ясанмай, пардоз-андоз қилмай қўяди. Бундай баҳоналарнинг келиб чиқишига бир қанча тушунчалар сабаб бўлса ажабмас. Уларнини барчасини санаб ўтиш имкони йўқ, шунинг учун кенг тарқалганларидан айримларини зикр қилиб ўтсак:\n1. “Иймоннинг ўзи кифоя”.\nИбодатдаги эркаклар ўз жуфтининг тақвоси бўлса кифоя, барча гўзаллик ҳаё либосида мужассамдир, деб ҳисоблайдилар. Бу фикрни қувватловчи далил Қуръони Каримда мавжуд: “Эй Одам болалари, батаҳқиқ, сизларга авратингизни тўсадиган либос ва зийнат либосини нозил қилдик. Тақво либоси, ана ўша яхшидир. Ана ўшалар Аллоҳнинг оят-белгиларидандир. Шоядки эсласалар”. (Аъроф сураси, 26 оят).\nБироқ бу далилни тор тушунмаслик лозим. Яъни бу, сиз тўзиган сочлар, ифлос кийимлар ва улардан тарқаётган ёқимсиз ҳид билан юришингиз керак, асл гўзаллик қалбдадир ва унинг ўзи етади, дегани эмас. Йўқ, бу ўта тор тушунчадир! Эр аёли учун салобатли, озода кўринишга уриниши зарурлиги каби, аёллар ҳам ўз эрлари учун ёқишга, унинг кўзига энг гўзал сиймода кўринишга имкон қадар уриниши керак. Демак қалб гўзаллигидан ташқари чиройли кўриниш, озода табиат ва тоза дид ҳам зарурдир!\n2. “У барибир муносиб баҳо бермайди”.\nДастлаб аёл бутун кеча мабойнида ойна олдида ўтириб, пардоз-андоз қилади, энг чиройли либосини кияди, зеб-зийнатларини тақади. Эри эса ишдан келиб, буни муносиб баҳоламайди. Ёки юқори баҳолайди ю, бироқ буни аёлига билдирмайди. Шунда аёлнинг кўнгли ғаш бўлади ва бундан кейин эри учун безанишдан кўнгли совийди ва бу ишни секин аста тарк қилади. Аслидачи, фаросатли аёл ўз вазифасини тарк этмаслиги керак. Аёлнинг латофати ўзининг эри учун гўзал кўринишга ҳаракат қилишдан иборат! Ҳадиси шарифда Набий соллаллоҳу алайҳи васаллам шундай марҳамат қилганлар: «Сизларга кишининг тўплаган нарсалари ичида энг яхшиси нималиги ҳақида хабар берайми? У солиҳа аёлдирдир! Қачон унга қараса хурсанд қилади, қачон унга буюрса итоат қилади ва қачон ғоиб бўлса (унинг молмулкини) муҳофаза қилади» (Абу Довуд ривояти).\nАгар аёлнинг эри унга эътибор бермаётган бўлса, ҳаргиз бундан ноумид бўлмаслик лозим! “Эримга ёқмай қолдим”, демаслиги керак. Зотан, аксар эркакларнинг табиати ўзи шундай бўлади. Улар кам ҳолларда ўз хис-туйғуларини очиб сочади.\n3. “У менга ҳеч нарса демайди – демак унга бу ёқади”.\nБуни бугунги кунимизнинг энг кўп учрайдиган янглиш фикри ва кўп ишлатиладиган баҳоналарнинг бири, десак хато қилмаган бўламиз! Юқорида зикр қилганимиздек, эркак киши кам гап бўлади. Бироқ аёллар у ҳаммасини кўриб тургани ва ҳаммасига эътибор қилаётганини доимо ёдда сақлашлари зарур. Ёқимсиз ҳид, исқирт либос ва ўзига қарамаслик қандай ёмон бўлса, муааттар ҳид, чиройлик либос ҳамда яхши парвариш қилинган қош кўз ва соч ҳам ҳар доим фазилат ҳисобланган. Шунинг учун эрингиз сизга бирон нарса дейишини кутмасдан, ҳаракатингизни қилинг! Акс ҳолда ростдан ҳам у сиздан совиши ва сиз учун барчаси ёмон оқибатлар билан якун топиши мумкин.\nЭри учун гўзал бўлишда ҳафсаласизлик деган нарсани умумун унутиш керак. Унинг ҳаққини паймол қилманг. У сиздан ҳузурланиш учун ўз никоҳига олган. Унинг учун гўзал кўринишда хафсаласизликка йўл қўйсангиз вақт ўтиб, эрингиз норозилигига сабаб бўлишингиз мумкин.\n5. Бола-чақа ва рўзғор ташвишлари.\nАёл ёш болалари билан овора бўлиб, уларни овқатлантириши, уйқуга ётқизиши, ҳовлини саранжом-саришта сақлаши, оиланинг бошқа аъзоларига овқат тайёрлаши ва шу каби бошқа ишларни бажаради, куни билан елиб-югуради. Эҳтимол, буларнинг бари чиндан ҳам салмоқли сабаб бўлиб, эр учун вақт топа олмай қолар. Лекин нима бўлганда ҳам булар аёлнинг ўз эри кўзига исқирт қиёфада кўринишини оқлаш учун баҳона бўла олмайди!\n6. Қовоқ солиб юриш!\nЭркакларнинг деярли барчаси аёлининг жилмайишини, кулишини, хурсанд ҳолда бўлишини ёқтиради. Буни аёллар эсларидан чиқармасликлари лозим. Кўчадан ёмон кайфиятда келган эрга очиқ чеҳрали табассум билан пешвоз чиққан аёл эрининг меҳрини қозонади, уйига тезроқ келишига, аёлининг очиқ чеҳрасини соғинишига сабаб бўлади. Ҳуда беҳудага тумтайиб олавериш эрнинг кайфиятини бузади ва бу ҳам кейинчалик аёлидан совишга олиб бориши мумкин!\nМақолани ўқиб, чиққан опа-сингиллар: “Булар мен ҳақимда айтилган гаплар эмас экан”, десалар, жуда яхши. Лекин бу баҳоналар орасидан айримларини ёки ҳаммасини ўзларида кўришган бўлса жуда афсусланарли ҳолдир. Ушбу опа сингилларимиз “Эр учун ясаниш” деган мавзудаги муносабатни ҳозирдан бошлаб ўзгартиришлари керак бўлади. Муҳтарама аёлларимиз! “Кўча ҳандон уй зиндон”, қабилида ҳаракат қилиб, кўчадаги эркаклар учун ясаниб, бегоналар қарашларига ҳузур бахш этадиган, уйда эса барча бўёқларни ювиб юборадиган аёллар каби бўлманг!. Гўзаллигингизни эрингиз учун ифода қилинг! Унга ёқиш учун бор имкониятингизни ишлатинг! Бу йўлда қилган ҳаракатларингиз бекор кетмайди, балки унга ажр оласиз ва албатта бу уриниш ўзини оқлайди. Бу билан сиз эрингизни рози қиласиз ва унинг муҳаббатига мушарраф бўласиз. Эрнинг розилиги эса – Аллоҳ таолонинг розилиги демакдир.\nИнтернет мақолалари асосида\n« Уриш ёки урмаслик? Исломда муҳаббат »\nМаҳбуба рафиқанинг етти вазифаси


Япония Гран-приси. Хэмилтон квалификация ғолиби, бугун эса асосий пойга / Olamsport.com\n08 окт 07:36\nЯпония Гран-приси. Хэмилтон квалификация ғолиби, бугун эса асосий пойга\nТеглар : Формула-1Гран ПриЯпония\nМашҳур Сузука трассасида “Формула-1” чемпионати доирасидаги Япония Гран-приси давом этмоқда.\nЯпония Гран-приси “Формула-1” бўйича жаҳон чемпионатининг 16-босқичи ҳисобланади. Кеча мусобақанинг квалификация пойгаси бўлиб ўтди. Якунда 1.27,319 вақт натижаси билан уч карра жаҳон чемпиони Льюис Хэмилтон ғолибликни қўлга киритди.\n“Мерседес” жамоасининг иккинчи пилоти Валттери Боттас иккинчи натижа қайд этган бўлса, “Феррари” жамоаси аъзоси Себастьян Феттель кучли учликка якун ясади. Хэмилтон учун бу жорий мавсум квалификация пойгасидаги 10, мавсумдаги 71, Сузуки трассасидаги биринчи ғалаба бўлди.\n"Формула - 1"нинг олти пойгачиси тиз чўкишдан бош тортди + ФОТО 0


«Олтин глобус» мукофотига номзодлар эълон қилинди\n21:50 / 06.12.2018 11596\nГолливуднинг хорижий матбуот ассоциацияси 76-“Олтин глобус” мукофотига номзодларни эълон қилди.\n“Энг яхши драматик фильм” йўналиши бўйича мукофотни режиссёр Спайк Лининг “Қора кланчи” (BlacKkKlansman), Райан Куглернинг “Қора пантера” (Black Panther), Декстер Флетчернинг “Богем рапсодияси” (Bohemian Rhapsody), Барри Женкинснинг “Агар Бил-стрит гапира олганда” (If Beale Street Could Talk) ва Брэдли Купернинг “Юлдуз туғилди” (A Star is Born) фильмлари олиши мумкин.\nЭнг яхши комедия ёки мюзикл учун мукофотни “Ақлбовар қилмас осиёликлар”, “Фавориткалар”, “Яшил китоб”, “Мэри Поппинс қайтмоқда” ва “Ҳокимият” фильмлари олиши мумкин.\nМультфильмлар орасида бош мукофотга “Ральф интернетга қарши” (Ralph Breaks the Internet), «Ўргимчак одам: Коинотлар орқали” (Spider-Man: Into the Spider-Verse), “Келажакдан Мирай” (Mirai no Mirai), “Итлар ороли” (Isle of Dogs) ва “Супероила 2” (Incredibles 2) анимацион фильмлари даъвогарлик қилмоқда.\n“Энг яхши режиссёр” йўналишидаги мукофот учун Брэдли Купер, Альфонсо Куарон, Питер Фаррелл, Спайк Ли ва Адам Маккей бош даъвогарлар ҳисобланади.\n“Энг яхши драматик актёр” йўналишидаги бош мукофот учун Брэдли Купер, Уильям Дефо, Лукас Хэжес, Рами Малек ва Жон Дэвид Вашингтон номзодлари танланди.\n“Энг яхши драматик актриса” йўналишидаги бош мукофот учун Леди Гага, Николь Кидман, Розамунд Пайк, Гленн Клоуз ва Мелисса Маккарти кураш олиб борадилар.\n“Хорижий тилдаги энг яхши фильм” йўналишига “Капернаум”, “Қизалоқ”, “Ҳеч қачон ортингга қарама», “Рома” ва “Дўконни туновчилар” фильмлари қўйилган.\n“Олтин глобус” тақдимоти 6 январда Лос-Анжелесдаги The Beverly Hilton меҳмонхонасида бўлиб ўтади.\nЎзбекистонда Жеймс Бонд фильми қачон олинади?\nРашид Маликов Ўзбекистонда бир мавзуда фильм ишлаш «мода» бўлиши ҳақида — «Ҳозир фильмларнинг 90 фоизи тарихий мавзуда»\nФарҳод Маҳмудов «Барон-2» ҳақида: Фильм йўналишини бошқа томонга буриб юбордик


Жанубий Кореянинг “SKY” телеканалида ўзбек миллий таомлари намойиш этилди\nЖанубий Кореяда ватандошимиз Маҳмуд Абдуллаев томонидан фаолияти йўлга қўйилган «Лаззат» ўзбек миллий ресторани Кореянинг “SKY” телеканалида намойиш этилди.\n"Hello plate" номли кўрсатувда ўзбек миллий таомлари ва унинг тайёрланиши ҳақида сўз юритилади. Бу маданий меросимизнинг ажралмас қисми бўлган ўзбек миллий таомларимизга чет элликларнинг қизиқиши ошиб бораётганидан далолат беради.\nРесторан Ўзбекистоннинг Жанубий Кореядаги элчихонаси билан ҳамкорликда ташкил этилувчи барча тадбирларда фаол иштирокчисидир.\nМаҳмуд Абдуллаев Сеул шаҳри ҳокимияти ва Жанубий Корея Туризм қўмитасининг таклифига биноан сўнгги 7 йилдан буён ўтказилаётган халқаро таомлар кўргазмаларида миллий таомлар тайёрлаб, фахрли ўринларни эгаллаб келмоқда.\nБу билан у кореяликларни Ўзбекистонга саёҳат қилишга қизиқтириш, мамлакатимизнинг гастрономик туризм соҳасини ривожлантириш, унинг нуфузини халқаро миқёсда янада оширишга беқиёс ҳисса қўшиб келмоқда.\n“Лаззат” миллий таомлар ресторани асосчиси ва раҳбари Маҳмуд Абдуллаев 2020 йилнинг 27 сентябрь куни Ўзбекистон Республикаси томонидан “Туризм фидойиси” кўкрак нишони билан тақдирланди.\nБугунга келиб ватандошимиз Жанубий Кореянинг онлайн савдо бозорида ва ривожланган етказиб бериш компаниялари рейтингида етакчи ўринларни эгаллаб турибди.\n438 Март 07 , 2021\nТашрифлар бугун: 2272


Яхши суҳбатдош бўлишнинг осон йўли. - Tush tabiri\nАвтор tushlartabiri На чтение 3 мин Просмотров 24 Опубликовано 17.02.2020\nЯхши суҳбатдош бўлиш унчалик қийин емас. Биласизми, ашаддий жанжалкаш ҳам сабр-тоқатли инсон олдида юмшайди. Худди шу масала бир ҳикояни айтиб берай.\nШаҳар телефон компанияси бир ўта шаллақи мижоз билан муомалада қандай йўл тутишни билмай қолди. Жаҳлдор мижоз телефонисткаларни ҳақорат қилар, тўлов талабномаларини йиртиб ташлаб, хизмат ҳақини тўламас, ҳам газетага ёзар, ҳам судга берар, ишқилиб, компания раҳбариятини жонидан тўйдирган еди.\nНиҳоят компания ўша мижознинг уйига ўзининг енг тажрибали «дипломатини» юборди. «Дипломат» вайсақи чолнинг «ловвуллаб ёниши»га имкон бериб, гапларини маъқуллаб ўтираверди. «У қутурар еди, – деб ҳикоя қилади дипломат, – мен еса уни уч соат гапини бўлмай ешитдим. Шундай қилиб мижознинг уйида тўрт марта бўлдим.\nОхирги сафар борганимда у ташкил қилмоқчи бўлган «Телефон абонетларини ҳимоя қилиш ассоциациясига» аъзоликка қабул қилиндим. Мана ҳозиргача ўша «ассоциация»нинг ягона аъзоси бўлиб келмоқдаман.\nМен кўрган тадбир фақат чолни диққат билан ешитиш, унга ҳамдардлик билдириб туриш бўлди, холос. Чол бора-бора юмшай бошлади, боришимдан мақсад-қарзлари тўғрисида бир сўз демаган бўлишимга қарамай ҳаммасини тўлади.\nЕнг асосийси, у компания устидан қаерга шикоят қилган бўлса, ҳамма аризаларини қайтариб олди». Ўз шахсияти билан ғарқ, муҳим шахс еканлиги ҳақидаги ўй ҳаёллардан сармаст киши енг зерикарли одамдир. Фақат ўзи ҳақида гапирадиган одам, фақат ўзи ҳақида ўйлайди.\nБундай киши ким бўлишлигидан қатъий назар маданияциз кишидир. Шунинг учун яхши суҳбатдош бўлмоқчи бўлсангиз яхши еътиборли тингловчи бўлинг. Керакли одам бўлиш учун бошқаларнинг ҳам керакли еканини ҳис қилиш керак.\nСуҳбатдошингизга жавоб бериш кўнгилли бўлган саволларни беринг, ўзи, ютуқлари ҳақида сўзлашга рағбатлантиринг. Унутманг, сиз билан гаплашаётган одамни ўзи, муаммолари сизникидан кўра юз карра кўпроқ қизиқтиради.\nУни қайсидир мамлакатдаги очарчиликдан кўра, ўзининг тиши оғриётгани кўпроқ ташвишлантиради, бўйнига чиққан яра қаердадир юз бераётган узлуксиз зилзиладан кўра жиддийроқ ваҳимага солади. Кейинги гал ким биландир суҳбатга киришишдан олдин бу ҳақда ўйлаб олинг.\nШундай қилиб, одамларга ёқишни истасангиз, ушбу қоидага риоя қилинг: Яхши тингловчи бўлинг. Бошқаларни ўзи ҳақида гапиришга рағбатлантиринг. Сизчи дўстим, сиз ҳам тингловчимисиз ёки тинмай гапирадиган инсонмисиз?


Наманган – бўлажак чемпионлар маскани - NamanganToday.uz\nAug 9, 2021 - 09:11\nДавлат миқёсидаги муҳим масалаларга бағишланган видеоселектор бормоқда. Президентга оғир атлетикачи Акбар Жўраев Токио-2020да олтин медаль соҳибига айлангани хусусидаги хушхабар етказилди. Спортга эътиборни қаранг: давлатимиз раҳбари бир муддат видеоселекторни тўхтатди, йиғилиш қатнашчилари ва бутун халқимизни улкан ютуқ билан қутлади. Бунақаси тарихда бўлмаган! Ўша лаҳзаларда спорт соҳасини танлаганимдан фахрланиб кетдим! Дилимга тугдимки, келажакда Намангандан ҳам Олимпиада чемпионлари чиқишига муносиб ҳисса қўшаман, бу борада бор кучимни аямайман. Ишончим комилки, келажакда наманганлик олимпиачилар ҳам чемпионлик шоҳсупасига кўтарилиб, Ватанимиз донғини дунёга таратишади. Яхши хабарнинг, яхши ниятнинг қаноти бўлади. Мен мустақиллигимизнинг шонли ўттиз йиллиги тантаналари нафаси юртимизда кезиб юрган бир пайтда шундай эзгу орзулар қилмоқдаман. Орзу қилишга ҳақлиман. Негаки бу йил Наманган Давлат университети жисмоний маданият факулътети магистратура йўналишини битирдим. Демоқчиманки, айни ишлайдиган пайтим. Устозларимизнинг қўллаб-қувватлашлари билан кўнглимда катта режалар лойиҳаси бўй ростламоқда. Портлаш “эффект”и дегани шу. Биргина туртки кишидаги янги имкониятлар тўлқинини очиб юборади.\nБундан олти йил муқаддам Қўқон Давлат педагогика институти талабаси бўлгандим. Ҳўқанди латифда бир йил таҳсил олгач, оилавий шароит сабаб ўқишимни Наманган Давлат университети жисмоний маданият факулътетида давом эттирдим. Барибир, бегона муҳитга аралашиб кетиш қийин. Бир куни дарс чоғи ўқитувчимиз Сардор Рустамов талабаларнинг келажак мақсадлари хусусида сўради. Кимдир мураббий, бошқа биров мактабда ўқитувчилик қилиши ҳақида сўзлади. Мен эса спорт билан бир қаторда шеъриятни яхши кўришим ҳақида бир оз ийманибгина айтдим. Ўшанда Сардор ака дарсдан кейин мени ёнига чорлаб, ижод ва меҳнат ютуқларнинг қўш қаноти эканлиги ҳақида таъкидлади, мени янги марралар сари руҳлантирди, факультетимиздаги бошқа устозларга мени яқиндан таништирди. Шу биргина туртки эвазига факультет, кейинчалик университетимизда Бахтиёр Холмирзаев бўлиб танилдим. Университет ректорати ва факультет деканати менинг ҳаваскорлик руҳидаги ижодий ишларимни астойдил қўллаб-қувватлади, ҳатто оиламизга ташриф буюриб, ота-онам ва бошқа яқинларимга ютуқларим ҳақида сўзлаб беришди. Ёшлар, хусусан, истеъдодлар Президентимиз ва бошқа мутасаддилар томонидан қўллаб-қувватланишининг ёрқин намунаси эмасми бу?! Бундай вазиятда янги куч-ғайрат ва жўшқин илҳом билан ишламай бўладими?!\nКуни кеча факультетимиз декани Собитхон Азизовга кўнглимдагиларни ёрдим. У киши хурсанд бўлиб: “Ёз, қара, қанча-қанча ютуқларимиз бор! Ниятинг эзгу! Токио-2020да икки талабамиз, яъни оғир атлетикачи Адҳамжон Эргашев ва боксчи Шаҳноза Юнусова иштирок этишди. Адҳамжоннинг совриндорлар сафига кириши учун озгина омад етмади, холос! Адҳамжон, Шаҳноза ва улар каби ғолибликка ташна талабаларимизнинг келажаги ҳали олдинда!” -деди иштиёқ билан! Шу боис Наманганимизда ҳам чемпионлар камол топаётгани тўғрисидаги ниятим қатъийлашди. Фахр-ифтихорга тўлиб айтишим керакки, Наманган спортининг кечаги куни, бугуни ва эртаси, ҳеч шубҳасиз, Наманган Давлат университети жисмоний маданият факультети билан чамбарчас боғлиқ! Ташкил этилганига ярим асрдан ошган мазкур мўътабар даргоҳда қанча-қанча устозлар меҳнат қилиб, эл-юрт ҳурматига сазовор бўлишди. Факультетимиз тарихига назар ташласак, юзлаб донгдор спортчилар айнан шу даргоҳда катта спортга қадам қўйишганини, ғолиблик марраси сари боришганини билиб олиш қийинмас. Мустақилликдан аввал бир вилоят марказида жойлашган университет талабасини олимпиада ўйинларида иштирок этишини тасаввур қилиш мумкинмиди?! Йўқ, тасаввурга сиғмасди у пайтлар бундай воқелик. Истиқлолимизнинг ўттиз йиллиги тўйи арафасида эса Наманган фарзандлари ҳам бошқа юртдошалримиз қатори Токио-2020да жавлон уришди. Яна уч йилдан сўнг Парижда ёзги олимпиада ўйинлари ўтказилади. Дўппини бир айлантиргунча йиллар ортда қолади. Демак, бизнинг вазифамиз ҳозирдан отни қамчилаш ва Наманган мисолида юртимиз номини кўҳна Европада, Францияда шарафлашдан иборат!\nҲа, юртимизда истиқлол байрами шукуҳи ва олимпиа ўйинлари нафаси биргаликда кезиб юрибди. Ҳозир ҳам, келажакда ҳам шонли истиқлолимиз тантаналари чемпион спортчиларимиз ғалабалари билан гўзалдир, тотлидир! Шундай хушбахт дамлар ҳар биримизга насиб айласин!\nDec 1, 2020 156


Грецияда Халқаро валюта жамғармасига қарзини тўлаш учун пул қолмади\n22:09 / 24.05.2015\nГреция июнь ойида Халқаро валюта жамғармасига қарзини тўлаш учун навбатдаги траншни ўтказмайди, чунки мамлакатда бу учун пул қолмади. Бу ҳақда Греция Ички ишлар вазири Никос Вуцис маълум қилди.\n“ХВЖга июнда тўланадиган транш миқдори 1,6 млрд еврони ташкил қилади. Бу пуллар ўтказилмайди, чунки ўтказиш учун ҳеч нима йўқ”, деб айтди вазир телекўрсатувлардан бирининг эфирида.\nАпрель ойи бошида Вуцис Греция ХВЖга навбатдаги тўловни ўтказиб бера олмаслигини таъкидлаб ўтган. Унинг айтишича, ўшанда Афинада бор-йўғи ярим ойга етадиган пул қолган эди, бироқ ҳукумат учун маошлар ва пенсияларни тўлаш қарзни тўлашдан муҳимроқ бўлган. Аммо шунга қарамай пуллар муддатида тўлаб берилган.\nГрециянинг кредиторлар олдидаги умумий қарздорлиги 320 млрд еврони ташкил қилмоқда. Греция муаммосининг моҳияти шундаки, олинаётган молиявий ёрдам аввал олинган қарзларни ёпиш учун сарфланмоқда. Вазият шуниси билан чуқурлашмоқдаки, ҳозирги ҳукумат ҳокимиятга халқаро кредиторлар томонидан суқилаётган қаттиқ тежамкорлик сиёсатидан воз кечишга ваъда қилган ҳолда келган. Вазият жуда кескинлашиб кетса, ҳаммаси Грециянинг дефольт эълон қилиши ёки еврозонадан чиқиб кетиши билан якунланиши мумкин.


ТОШКЕНТ, 8 ноя – Sputnik. Эронда хорижий учувчисиз учиш аппарати уриб туширилди. Бу ҳақда РИА Новости Эроннинг IRNA агентлигига таяниб хабар қилмоқда.\nХабарда ёзилишича, ҳодиса 8 ноябрь, жума куни эрталаб мамлакатнинг жанубий-ғарбидаги Маҳшаҳр портида рўй берган.\nҲозирда экспертлар дроннинг синган бўлакларини ўрганишмоқда, натижалар кейинроқ маълум қилинади.\nМамлакат армияси дрон уриб туширилганини тасдиқлаган.\nДрон қайси мамлакатга тегишли экани очиқланмаяпти.\nЭслатиб ўтамиз, июнь ойида АҚШнинг разведка қилувчи RQ-4 Global Hawk дронини уриб туширган эди.


ОАВ: Хитой РҚМ тизимларининг Кореяда жойлаштирилишига қарши сайёҳларга чекловлар қўллади\n11:53 / 03.03.2017\nХитой ҳукумати Корея Республикасида Американинг THAAD ракеталарга қарши мудофаа тизимлари жойлаштирилишига қарши жавоб чораларини қўллай бошлади. Ёнхап агентлигининг Корея туристик ташкилотидаги манбасига кўра, Пекин маъмурияти Жанубий Кореяга бормоқчи бўлган сайёҳларга чекловлар жорий қилмоқда.\n"2 март куни Хитойнинг йирик сайёҳлик фирмалари Жанубий Кореяга саёҳатларни сотишга барҳам бериш бўйича мамлакат ҳукуматидан кўрсатма олган", - деб қайд этади агентлик. Маълумотларга кўра, "бу тақиқ Корея туризм соҳасига жиддий зарар етказиши мумкин".\nХитойликларнинг 40 фоизга яқини фирмалар орқали саёҳат тўпламларини харид қилади. 60 фоиз якка тартибдаги сайёҳларнинг деярли ярми авиачипталар харид қилиш каби масалаларда турфирмаларга мурожаат қилади. Янги чоралар Жанубий Кореяга келувчи сайёҳлар сонини 2 мартага қисқартириши мумкин.\nКТТ маълумотларига кўра, ўтган 2016 йилда Жанубий Кореяга 8,06 млн хитойлик ташриф буюрган, уларнинг ҳар бири ўртача 2,4 минг АҚШ доллари сарфлаган. Агар хитойлик сайёҳлар сони 2 баравар камайса, Корея 9,63 млрд доллардан маҳрум бўлиши эҳтимол.\nтуризм Хитой Жанубий Корея